Мактабда «иккичи» бўлишига қарамай оламшумул муваффақият қозонган машҳурлар (фото) | Dunyo News | Дунё янгиликлари. Ўзбекистон ва дунёдаги барча янгиликлар. Сўнги хабарлар. Сўнги янгиликлар\nМактабда «иккичи» бўлишига қарамай оламш...\n15:02 / 20 Sep\nШу кунларда ижтимоий тармоқларда хонанда Муниса Ризаеванинг мактабда унчалик яхши ўқимагани акс этган видео тарқалмоқда. Хонанда бошловчининг «7 карра олти неччи бўлади?», деган саволига биринчи уринишда тўғри жавоб бера олмайди. Қуйида ушбу мавзуни давом эттирган ҳолда, мактабда иккичи бўлган жаҳон юлдузлари ҳақида маълумот берилади.\nСупермодель мактабни ҳам тугатмаган ва университетга кирмаган – бунга оиладаги қийин шароит сабаб бўлган. Бўлажак юлдузнинг оиласи анча камбағал, бундан ташқари, унинг синглиси мия фалажи билан оғриган. Унга эҳтиёткорлик билан ғамхўрлик қилиши керак эди. Натижада ёш Наташа бозорда сотувчи сифатида қўшимча пул топиши, синглисига қараши, ҳеч бўлмаганда онасига бироз ёрдам қилиши керак бўлган. Уй вазифасини бажаришга эса вақти йўқ эди. Шунга қарамай, Водианова оёққа туришга муваффақ бўлди ва бугун у оиласини моддий томондан қўллаб-қувватлайди.\nКамерон мактаб даврида дарсларни ўзлаштириш ўрнига ўзини ҳимоя қилишни ўрганди. У безори бўлиб ўсган, дарсларни қолдирган, эрталабгача дўстлари билан сайр қилишни афзал кўрган. Бундай учрашувларнинг бирида фотограф Жефф Дунас 16 ёшли Диазни модель сифатида синаб кўришга таклиф қилди. Камерон рози бўлди ва ҳаммаси шундан бошланди. Мактаб эса тамоман унутилган эди.\nПавелнинг болалигида безорилик қилгани унинг экрандаги қаҳрамонларининг аксариятига мос келади. У йиллар ўтиб, мактабни ёқтирмаслигини ва шунинг учун ёмон ўқиганини ҳам айтиб ўтган. «Мен тез-тез болалар билан ўйнаш учун кўчага чиқар эдим, лекин улар мени топиб, дарс қилишга мажбур қиларди. Отам қаттиққўл одам эди ва унга бўйсунмасликни иложи бўлмаган. Лекин мен барибир курашдим ... Кейин нима билан шуғуллансам, ҳаммасидан нафратландим. Булар менга нима учун кераклигини тушунмас эдим. Ҳаттоки жисмоний тарбияни ҳам ёқтирмаганман. Дарсга келишими билан, албатта, жанжаллашар эдим», – дейди Павел.\nДрю Берримор актёрлар оиласида ўсган, болалигидан у турли зиёфатларга боришга одатланган ва биринчи ролини уч ёшида ижро этган. Кичкинтой актрисага таклифлар кела бошлагандан сўнг мактаб ва уй вазифасидан воз кечган. Кейинчалик унинг ҳаётида катта-катта зиёфатлар, ичкилик ва шунга ўхшаш нарсалар пайдо бўлган.\nЖим 10-синфда уч марта қайта ўқиган. Бўлажак актёр камбағал оилада ўсган, шунинг учун у фаррош сифатида қўшимча пул топишига тўғри келган. Уй вазифасини бажаришга эса кучи етмасди, у тез-тез дарс столида ухлаб қоларди. Яхшиямки, мактабдан сўнг, Керри «Як-Як» комедия клубида чиқа бошлади ва бу унинг муваффақиятли актёрлик карьерасининг бошланишига сабаб бўлди.\nАктриса мактаб йиллари билан ёқимсиз хотиралари борлигини маълум қилди. У 11-синфни аранг тугатган. Кетрин учун, айниқса, аниқ фанлар қийин эди. Яхшиямки, театр курсига киришда билим талаб қилинмаган.\nБўлажак кино юлдузи Том Круз ҳаётида мактабни 10 маротаба ўзгартирган. Ундаги дислексия мослашув муаммоларига қўшилди: бундай касаллик билан одам матндаги ҳарфларнинг тартибини яхши сезмайди. Ушбу қийинчиликларга қарамай, Круз актёрликда муваффақият қозонди.\nБолалигида Фёдор ашаддий зўравон эди: у урушди, чекди, дарсларни қолдирди ва ўқитувчилар билан жанжаллашди. Шу билан бирга, бўлажак актёр ва режиссёр санъат мактабида катта ютуқларга эришди, бу унинг келажагини белгилаб берди. Фёдорнинг онаси ўғлининг дипломат бўлишини орзу қиларди, лекин у ижодкорликка интилди. Шундай қилиб, МГИМОга кириш имтиҳонлари Бондарчук учун муваффақиятсиз якун топди, аммо биринчи уринишидаёқ ВГИКнинг режиссёрлик бўлимига ўқишга кирди.\nБенедикт Лондондаги нуфузли Ҳарроw мактабида ўқиган, лекин, афсуски, у бу билан мағрурлана олмасди. Аксинча, бунинг акси бўлган. Камбербетч намунали хулқ-атвори билан ажралиб турмаган, безорилар орасидан жой олганди. Актёрни дарслар умуман безовта қилмасди, лекин уни актёрлик маҳорати ҳайратга солди, унинг истеъдоди мактаб йилларида ҳам яққол кўриниб турган.\nНюша болалигидан қўшиқчи бўлишни орзу қилар эди ва у ёши улғайган сари ўз келажагига сармоя йиғди. Табиийки, бир пайтлар мактаб иккинчи ўринга ҳам тушган. Аммо Нюшага омад кулиб боқди: унинг билим даражаси етарли бўлмаса-да, мактабнинг ижодий ҳаётида фаоллиги буни беркитиб турарди ва ўқитувчилар унга нисбатан яхши муносабатда бўлган. Натижада бўлажак қўшиқчи мактабни уч баҳога тугатди, лекин бу Нюшани унчалик ҳам безовта қилмади.\nБолалигида Кейт тўлачадан келган қиз эди, шунинг учун уни мактабда «дўмбоқ» ва «семиз» деб масхара қилишган. Уинслет бу каби муносабатдан шунчалик хавотирда эдики, у ўқишга тўлиқ эътиборини жамлай олмади. Уни актрисаликка бўлган муҳаббати қутқарди: Кейт актриса бўлишни хоҳлаётганини билар эди, шунинг учун мактабни ташлаб, бор кучини орзуларини рўёбга чиқаришга қаратди.\nРайан ёшлигидан актёр бўлишни орзу қилган, шунинг учун у кастинг ва кўриклардан бери келмаган. Йигитнинг ўқишга вақти йўқ эди: Гослинг мактабга борган кунларда эса унга бирор нарсани ўргатиб бўлмасди. Бўлажак актёр бошқа синфига ўтказилди, лекин бу ҳам ёрдам бермади: Райан мактабни ташлаб, Лос-Анжелесга кўчиб ўтди ва у ерда кино оламига кириб борди.\nРи-Рининг болалигини бахтли деб аташ қийин: унинг оиласи бой эмас эди, отаси, бошқа нарсалар қаторида, гиёҳвандлик ва ичкиликдан азият чекарди. Шунинг учун унинг уйидаги муҳит ҳавас қилишга қарзимасди. Доимий стресс Рианнанинг мактабда ўқишига имкон бермади. Қиз мусиқадан таскин топди, бу кейинчалик унинг ҳаётининг маъносига айланди. Хонанда бўлиш орзусида учун Рианна 16 ёшида мактабни ташлаб кетди.\nЛео ҳар доим мактабдаги таълим унинг ҳаётида фойдали бўлиши мумкин эмаслигига амин эди. Шунинг учун у бир неча синфларни ўқиб, кейин мактабни ташлаб, ўзини актёрликка бағишлади. 13 ёшида у биринчи ролини ўйнади ва кейин нима бўлгани барчага маълум.\nҚошиғигача олтин бўлган Парис ҳақиқатан ҳам келажаги ҳақида қайғурмасди, чунки у бой ҳамда беғам эди. У «намунали» хулқ-атвори учун мактабдан ҳайдалди. Hilton бунга унчалик аҳамият бермади, лекин унинг оиласи ўрта мактаб дипломини олишни талаб қилди ва бўлажак танноз хоним ўзини қўлга олишга мажбур бўлди.\nКристеннинг болалигида худди иркит ўрдакча каби тенгдошлари уни доимо ҳақорат қиларди. Шунинг учун ҳам у мактабдан нафратланган ва жуда ёмон ўқиган. У болалигидан фильмларда рол ўйнай бошлади, бу синфдошларининг ғазабини янада кучайтирди. Ва 14 ёшида, доимий таъқиблардан чарчаган бўлажак актриса мактабни ташлаб кетди. Лекин 20 ёшида Кристен фикридан қайтди ва барибир сертификат олишга қарор қилди: у мактаб имтиҳонларини чет эллик талаба сифатида топширди.\nЖаҳонга машҳур Голливуд юлдузлари мактаб битирув оқшомида қандай кўринишда бўлган? (фото)


Абу Бакр розияллоҳу анҳу: Мусайлимага қарши урушга сўнгги ҳозирликлар\nBy Исмоил Муҳаммад Яъқуб on 06/24/2019 АБУ БАКР ТАРИХ ХУЛАФОИ РОШИДИНЛАР\nУруш олдидан душман руҳиятига таъсир кўрсатиши\nХолид ибн Валид уруш олдидан душманга руҳий зарба беришни мақсад қилди. Ямомаликлар саййиди Муҳкам ибн Туфайлни ўз томонига оғдириш мақсадида унинг олдига эски дўсти Зиёд ибн Лабидни юборди ва Зиёдга Муҳкам билан учрашганида уни руҳий жиҳатдан синдириш топшириғини берди. Зиёд Муҳкам билан кўришганда унга қуйидаги мазмунда шеър ўқиди: «Агар отлиқлар қуюндек бостириб келса, ямомаликлар ҳолига вой бўлади. Қасам ичиб айтаманки, у ҳолда сизлар Од ва Самуд аҳлидек қирилиб битасиз».\nХолид одамларга ўзининг мусулмонлигини билдирмай келган, кучли ақида ва мустаҳкам иймон соҳиби Умайр ибн Солиҳ Яшкурийни ўз қавмига йўллади. У уларга бориб, шундай деди: «Холид муҳожир ва ансорларга бош бўлиб устингизга бостириб келмоқда. Мен уларнинг шундай жамоат эканини кўрдимки, ҳар қанча матонат билан уларга бас келаман десангиз ҳам бунга асло кучингиз етмайди. Агар сонингиз кўплиги билан ғолиб бўламан десангиз, улар илоҳий мадад билан зафар қозонади. Сизлар уларга тенг келолмайсиз. Шак-шубҳасиз, Ислом келади, ширк чекинади. Уларнинг соҳиби ҳақ пайғамбар, сизларнинг соҳибингиз эса ёлғончи. Уларда сурур (руҳий тетиклик) бор, сизларда ғурур (алданиш). Ҳозирча қилич қинида, ўқ ёйдан чиқмади, кўзингизни очинг, ҳали фурсат бор».\nХолид Сумома ибн Усолни ҳам айни вазифа билан ўз қавмига юборди. У бориб, қавмини таслим бўлишга чорлади, уларнинг урушишга бўлган қасду қарорларини сусайтиришга эришди. Уларга шундай деди: «Бир иш устида икки набий жамланмайди, Муҳаммад саллаллоҳу алайҳи ва саллам ҳақ пайғамбар, ундан кейин ҳам, у билан бирга ҳам бошқа пайғамбар бўлмайди. Абу Бакр сизларга на ўз исми билан, на отасининг исми билан чақириладиган, балки «Аллоҳнинг қиличи» деб мурожаат этиладиган бир кишини юборди. У билан сон-саноқсиз қиличлар келди. Вақт борида ўйлаб кўринглар».\nХолид бутун эътиборини пухта жанголди режалар тузишга қаратди. У душманнинг нечоғли куч-қудратга эга эканини яхши тушунарди. Душман ғафлатда қолдириб, тўсатдан бостириб келиб қолмаслиги учун бутун қўшинни ғоят огоҳ ва ҳушёр ҳолда тутди. Унинг ўзи ҳам ётганида ҳам, турганида ҳам доимо жанговор ҳозирлик ҳолатида эди, мудом душмандан кўз-қулоқ бўлиб турарди.\nХолид ибн Валид Мусайлимага қарши бўлажак Ақрабо жангидан олдин Мукниф ибн Зайд ва иниси Ҳурайсни жанг учун керакли маълумотлар йиғиш учун йўллади.\nУшбу жангда Абдуллоҳ ибн Ҳафс ибн Ғоним қўшин байроқдори этиб тайинланди, сўнг байроқдорлик Абу Ҳузайфанинг мавлоси (озод этган қули) Солим қўлига ўтди.\nМаълумки, урушда байроқдорлик ўта муҳим вазифа саналади. Арабларда «Одамларни байроқлар тутиб туради» деган машҳур гап бор. Агар байроқ йиқилса, аскар ҳам мағлуб бўлади.\nУшбу жангда Холид разияллоҳу анҳу Шураҳбил ибн Ҳасанани қўшиннинг авангард қисмига бош қилиб, олдинга ўтказди. Қўшинни беш қисмга тақсимлаб, олдинги қисмга Холид Махзумийни, ўнг қанотга Абу Ҳузайфани, чап қанотга Шужоъни, марказга Зайд ибн Хаттобни қўйди. Усома ибн Зайдни отлиқ аскарларга бош қилди. Қўшиннинг кўч-кўронларини ва хотин-халажни орқага жойлаштирди. Жангдан олдинги энг сўнгги тартиб шу кўринишда бўлди.\n Аҳмад Навфал. “Ал-ҳарб ан-нафсийя”, 144-145 бетлар.\n Утум. “Ҳаракат ар-ридда”, 199-200 бетлар.\nAvvalgi maqolaҚиёматнинг катта аломатлари: Маҳдий чиқиши (2)\nKeyingi maqola Қиёматнинг катта аломатлари: Маҳдий чиқиши (3)


12:48 26.07.2020 (Янгиланган 12:50 26.07.2020)\nШайхонтоҳур туманидаги “Ёшлик” спорт мажмуасида, Сергели туманидаги 2-болалар ва ўсмирлар спорт мажмуасида коронавирус беморлари учун ўринлар яратилмоқда.\nТОШКЕНТ, 26 июл — Sputnik. Тошкентда спорт мажмуалари шифохонага айлантирилмоқда. Бу ҳақда пойтахт ҳокимлиги матбуот хизмати хабар қилмоқда.\nХусусан, Шайхонтоҳур туманидаги “Ёшлик” спорт мажмуасида коронавирус ташхиси қўйилган беморларни даволаш учун махсус шарт-шароитлар яратилмоқда. Ҳозирда мажмуанинг 3 та залини қайта жиҳозлаш ишлари олиб борилмоқда.\nВ Ташкенте переоборудуют спорткомплексы в госпитали - фото\nТаъкидланишича, бу маскан 520 нафар беморларнинг саломатлигини тиклаш учун зарур бўлган тиббий жиҳоз ва ускуналар билан таъминланади. Бунинг учун СНО (ИВЛ) ва СИПАП аппаратлари, кислород балонлари ва бошқа замонавий техникалар билан таъминланмоқда.\nШунингдек, 150 нафар тиббиёт соҳаси мутахассислари учун ҳам ётоқхона тайёрланади.\nШунингдек, Сергели туманидаги 2-болалар ва ўсмирлар спорт мажмуасида ҳам 250 ўринли даволаш маскани ташкил этилмоқда. Бу ерда тиббиёт ходимлари учун бинонинг ҳовлисида махсус чодирлар қурилмоқда.\nҲар икки масканда ҳам шифохоналардек, шароитни яратиш учун мутахассислар билан ҳамкорликда, уларнинг тавсия ва кўрсатмалари билан иш олиб борилмоқда.\nУлар яқин кунларда фойдаланишга топширилади.


«Пиёдалар ўтиш йўлагида уриб юборилган пиёда - Ўзбекистондаги яна бир қўрқинчли статистика» - Шуҳрат Қурбонов автомактаблар, ҳайдовчиликка имтиҳон ва йўллар ҳақида\n19:05 / 08.10.2021\nЙўлларда юз бераётган ўлим ҳолатлари масаласи йўл ҳаракати қоидаларига амал қилиш муаммосининг бевосита натижасидир. Бу ҳақда “Kurbanoff.net” телеграм канали муаллифи Шуҳрат Қурбонов ёзмоқда.\n“Битта автомактабларда таълимнинг яхшиланиши билан ҳеч нарсани ҳал қилиб бўлмайди. Йўлларда юз бераётган ўлим ҳолатлари масаласи йўл ҳаракати қоидаларига амал қилиш муаммосининг бевосита натижасидир. Агар кимдир бизнинг мамлакатда автомактабда ёмон ўқиганлар қизил чироқда ўтиб кетади ёки тезликни оширади деб ўйласа, у хато тасаввурга эга. Улар йўл ҳаракати қоидаларини кўп ҳолатларда бунинг учун ҳеч нарса бўлмаслиги сабабли бузишади. Гап вазиятдан чиқиб кетишда ҳам эмас (пул, қўнғироқ ёки ҳатто қимматбаҳо машина эгаси сезмайдиган жарималар билан), балки марказий кўчалардан четроқда тезликни ошириб ёки қизил чироқдан ўтиб кетиб ҳаракатланганда сизни тўхтатиб, жаримага тортишлари эҳтимоли нолга тенг.\nРостини айтсам, мен статистикани билмайман, лекин қурбонлар бўлган ЙТҲнинг аксарияти марказий кўчаларда содир бўлган, деб ўйламайман. Балки хато қилаётгандирман. Шунинг учун бу ерда ягона вариант - камераларни оммавий ўрнатиш ва фуқароларни қоидабузарларни топиш бўйича фаолиятида рағбатлантириш. Сиз бундай фуқароларни турли сўзлар билан ҳақорат қилишингиз мумкин, аммо яқин инсонингиз ёки танишингиз ЙТҲ қурбонига айланса ва айбдор ушланмаса ёки жазоланмаса, фикрингиз тезда ўзгаради.\nЭнди ўқиш ва имтиҳонлар ҳақида.\n1. Имтиҳонлар. Кўпгина ривожланган мамлакатларда қайси мактабда ўқиганингиз ёки умуман ўқиганлигингиз ҳеч кимни қизиқтирмайди (гарчи ҳаммасида ҳам эмас, лекин бундай ҳолат мавжуд). Етарлича жиддий бўлган имтиҳонларни топширингиз керак. Хоҳласангиз ўзингиз мустақил тайёрланинг, хоҳласангиз қандайдир автомактабга қатнаб ўқинг. Аммо факт шундаки - ҳайдовчилик гувоҳномаси учун имтиҳонлардан ўтиш керак. Агар имтиҳонларни бизнинг даҳшатли автомактабларда ўқиётганлар топширса, демак вазият имтиҳонларга ҳам бевосита алоқадор. Фақат ҳайдовчилик гувоҳномалари беришнинг шаффоф ва қатъий тизимини яратиш орқали мактаблар муаммосини ҳал қилиш мумкин. Одамлар ҳеч нарса ўргатмайдиган жойга бормай қўяди ва сиз ҳам шунга яраша имтиҳон топширмайсиз. Айни пайтда, ҳақиқат шундаки, одамлар туғилган кун совғаси сифатида ҳайдовчилик гувоҳномасига эга бўлиши мумкин. Шунинг учун имтиҳонларни кучайтиринг, бу имтиҳонларни ўтказишда коррупцияга қарши курашинг, шунда автомактаблар муаммоси автоматик тарзда ҳал қилинади.\n2. Инфратузилма. Пиёдалар ўтиш йўлагида уриб юборилган пиёда - Ўзбекистондаги яна бир қўрқинчли статистика. Мен ҳам бу ҳақда кўп маротаба ёзганман, икки ёки ундан ортиқ чизиқли йўлнинг ҳар бир йўналишида тартибга солинмаган пиёдалар ўтиш жойи бу - жиноят. Бундай ўтиш жойига рухсат берувчи қоғозга имзо қўйган одамни қотилликка уриниш сифатида суд қилиш керак. Тасаввур қилинг-а, Кичик ҳалқа йўлида тартибга солинмаган бундай ўнлаб ўтиш жойлари бор, улардан ўтиш жуда хавфли ва одамлар буни қилаётганини омад деб ҳисоблаш мумкин. Бунга рухсат бераётган ҳурматли масъулиятли раҳбарлар, машинангиздан шунчаки тушиб, кундуз куни у ердан камерасиз ўтиб кўринг-чи. Энди, фарзандингиз у ердан ўтиши кераклигини тасаввур қилиб кўринг. Бу борада бирор нарса қилиш керак, бу муаммо тўхташ тақиқланган белгиларидан ва бепул “тонировка”дан кўра муҳимроқдир.\nМенимча, айнан шундан бошлаш керак. Номигагина ишлаётган автомактаблар эса барибир йўқ бўлиб кетади, чунки улар ҳозирча қоғоз учун керак, имтиҳон эса - ясама вазият”, деб ёзади телеграм канал муаллифи.\nАввалроқ, Миллий масс-медиани қўллаб-қувватлаш ва ривожлантириш жамоат фонди Васийлик кенгаши раиси Комил Алламжонов Ўзбекистонда йил бошидан бери 6551та ЙТҲдан 1682таси ўлим билан тугагани ҳақидаги хабарга муносабат билдирганди.\n“Автомактаблар “соққа” қилиш билан овора. Ўқитиш тизими бутунлай ишдан чиққан. Амалий дарслар чала-чулпа ўтилади. Бензинга пул, дарсга қатнашмаслик пул, имтиҳон пул. Натижада ҳар ойда йўлга минглаб "потенциал қотиллар" чиқарилади. Жамоатчиликни эса асосан монополия ташвишга солади”, дейилади Комил Алламжоновнинг муносабатида.\n22:30 / 03.12.2021\nҲайдовчилардан имтиҳон олиш тизими шаффофлашади. Бу нима беради?\n17:49 / 03.12.2021\nБойсунда мактаб ўқувчисини машинада уриб юборган ҳайдовчи уни кўчада ташлаб кетган\n16:21 / 29.11.2021\nҲиндистонда юк машинаси иштирокидаги ЙТҲ оқибатида 18 киши ҳалок бўлди\n20:34 / 27.11.2021\nҚашқадарёда Камаз ва Gentra тўқнашди. Икки киши вафот этди


14:48 / 26.02.2015 | Жасурбек Каримов | 6023\nАллоҳ сабр тоқат берса рўза тутмоқчиман. Жумадул аввал ойида қайси кунларида рўза тутиш жоиз. Ҳар янги ойнинг биринчи 3 куни тутиш жоизми? Илтимос сиздан қайси ойда , қайси куни рўза тутишни тушинтириб берсангиз?\nПайғамбаримиз соллаллоҳу алайҳи васалламнинг ўзлари ихтиёрий тутиладиган нафл рўзаларга бирма-бир тарғиб қилганлар. 1. Муҳаррам ойида Ашура куни рўзаси. Абу Ҳурайра разийаллоҳу анҳудан қилинган ривоятда айтилишича, Расулуллоҳ соллаллоҳу алайҳи васалламдан сўралди: “Рамазондан кейин энг афзал рўза қайси?”. Ул зоти шариф дедилар: “Аллоҳнинг ойидурки, уни сизлар Муҳаррам дейсизлар”. Имом Аҳмад, Муслим ва Абу Довуд ривояти. Муҳаррам ойининг ушбу ўнинчи кунида рўза тутиш бир йиллик сағира гуноҳларга каффорат бўлиши башорат қилинган. Пайғамбаримиз ва саҳобаларда мазкур кунга бир кун қўшиш, хусусан, тўққизинчи куни ҳам рўза тутиш суннат бўлиб қолган. 2. Зулҳижжа ойининг ўн кунлик рўзаси. Бу ҳақда Имом Бухорий ва Термизийдан бошқа муҳаддислар ривоят қилган саҳиҳ ҳадиси шарифда Пайғамбаримиз мана бундоқ деган эканлар: عن قتادة رضى الله عنه قال: قال رسول الله صلى الله عليه وسلم: "صوم يوم عرفة يكفر سنتين، ماضية ومستقبلة، وصوم يوم عاشوراء يكفر سنة ماضية “Арафа кунининг рўзаси икки йиллик (сағира гуноҳларга) каффорат бўлади: ўтган ва келаси йилга. Ашура кунининг рўзаси эса ўтган йилга каффорат бўлади”. Зулҳижжа ойининг бу кунларида рўза тутиш жиҳоддан ҳам афзал эканлиги саҳиҳ ҳадиси шарифларда баён этилган. Моликийлар томонидан Тарвия куни, яъни Зулҳижжанинг саккизинчи куни бир йиллик сағира гуноҳларга каффоратлиги айтилган. Аммо, Арафот майдонида турган ҳожиларга заифлашиб қолиш эҳтимоли бўлгани учун рўза тутиш тавсия қилинмаган. Ибн Умар разийаллоҳу анҳунинг айтишига қараганда, Пайғамбаримиз соллаллоҳу алайҳи васаллам ҳам, чаҳориёри киром ҳам ҳаж қилган вақтларида ўша кунлари рўза тутмаган эканлар. 3. Шаввол ойида олти кун рўза тутиш. Имом Муслим, Термизий, Абу Довуд, Ибн Можжалар Абу Айюб ал-Ансорий розияллоҳу анҳудан қилган ривоятларида ҳайит эртасидан тутиш бошланадиган ушб олти кунлик рўза ҳақида Жаноби Расулуллоҳ соллаллоҳу алайҳи васаллам бундай деб марҳамат қилганлар: من صام رمضان ثمّ أتبعه ستا من شوال فكانما صام الدهر “Кимки Рамазон рўзасини тутса, сўнг унга Шавволдан олти кунни эргаштириб рўза тутса, худди йил бўйи рўза тутгандек савоб бўлур”. Йил бўйи рўза тутганликнинг ҳикмати шуки, ҳар бир амалга ўнтадан савоб берилиши маълум. Рамазоннинг ўттиз куни уч юз кунга тенг, Шавволнинг олти куни олтмиш кунга тенг бўлади. Қолган беш кун эса рўза тутиш макруҳ бўлган кунлар – ҳайит ва ташриқ кунлари ҳисобига чиқиб кетади. 4. Шаъбон ойида рўза тутиш. Жаноби Расулуллоҳнинг одати шарифларидан бири шу эдики, Шаъбон ойининг кўпроғида рўза тутар эдилар. Бу ҳақда ул зоти шарифдан Усома ибн Зайд разийаллоҳу анҳу сўраган экан. Шунда Онҳазрат соллаллоҳу алайҳи васаллам: “Бу шундай бир ойки, одамлар ундан ғофилдирлар. Ражаб ва Рамазоннинг ўртасида келади. У ойда оламлар раббиси ҳузурига амаллар кўтарилади. Шундай экан, мен рўза ҳолимда амалларим кўтарилишини яхши кўраман-да!”. Абу Довуд ва Насоийлар ривоят қилган. Муҳаддис Ибн Хузайма уни саҳиҳ деган. Имом Бухорий ва Имом Муслимлар Имрон разийаллоҳу анҳудан ривоят қилган ҳадиси шарифда Пайғамбаримиз соллаллоҳу алайҳи васаллам ҳеч бўлмаганда Шаъбонда икки кун рўза тутиш кераклигини таъкидлаганлар. 5. Душанба ва пайшанба кунлари рўза тутиш. Бу борада Пайғамбаримиз соллаллоҳу алайҳи васалламнинг ўзлари шу икки кунда кўп рўза тутиб ўрнак кўрсатганлар. Шу ҳақда сўралганда ул зоти шариф: “Албатта амаллар ҳар душанба ва пайшанба кунлари арз қилинади. Бас, (шу кунларда рўза тутса), Аллоҳ таоло ҳар бир мусулмонни мағфират қилади. Фақат бир-биридан қочиб юрадиган қариндошларни мағфират қилмагай”. Бошқа ўринда эса ул зоти шариф душанба куни туғилганлари ва душанба куни Пайғамбарлик ваҳийси илк бора келгани, шунинг учун шукронасига ўша куни рўза тутишини яхши кўришларини айтганлар. 6. Ҳар ойнинг ўртасида рўза тутиш. Бу кунлар “айём ал-бийз” деб аталади. Яъни, “оппоқ кунлар” дегани. Чунки, бу вақтда ойнинг ёғдуси энг кучли бўладиган кунлардир. Абу Зар ал-Ғифорий разийаллоҳу анҳу бизга буни Расулуллоҳ соллаллоҳу алайҳи васалламнинг ўзлари буюрганларини айтганлар. Имом Насоий ривояти. Муҳаддис Ибн Ҳиббон буни саҳиҳ деган. Бу кунлар ўн учинчи, ўн тўртинчи, ўн бешинчи кунлар бўлиб, Қатода ибн Малҳон разийаллоҳу анҳунинг ривоятида Пайғамбаримиз соллаллоҳу алайҳи васаллам мазкур кунларда рўза тутишга одатланиш бир йиллик рўза билан тенглигини ваъда қилганлар. Чунки, ҳар бир амалга ўнтадан савоб беришини Аллоҳ таоло ваъда қилган: “Кимки (бир) ҳасана (савобли иш) қилса, унга ўн баробар (кўпайтириб ёзилур). Кимки (бир) ёмон (гуноҳ иш) қилса, фақат ўша (гуноҳ) миқдорида (бир гуноҳга яраша) жазоланур. Уларга ноҳақлик қилинмагай”. (Анъом сураси, 160-оят). Фақат юқоридаги кунлар тартиби Зулҳижжа ойида ўзгаради. Ўн учунчи Зулҳижжада рўза тутиш макруҳ бўлгани учун, унинг ўрнига ўн олтинчи куни рўза тутади. 7. Бир кун рўза тутиб, бир кун тутмаслик. Буни Пайғамбаримиз соллаллоҳу алайҳи васаллам Абдуллоҳ ибн Амр разийаллоҳу анҳуга тавсия қилганлар. Имом Аҳмад ва бошқа муҳаддислар ривоят қилган. Бир кун рўза тутиб, бир кун тутмай юришни Довуд алайҳиссаломнинг рўзаси деб мадҳ қилинган: أحبّ الصيام الى الله صيام داود وأحبّ الصلاة الى الله صلاة داود، كان ينام نصفه ويقوم ثلثه وينام سدسه وكان يصوم يوما ويفطر يوما “Аллоҳ таолога рўзаларнинг энг севимлиси Довуд алайҳиссаломнинг рўзасидир. Аллоҳ таолога намозларнинг энг яхшиси Довуд алайҳиссаломнинг намозидир. Ул зот кечанинг ярмида ухлар эдилар-да, учдан бири қолганда намозга турар эдилар ва яна олтидан бири қолганда ухлаб олар эдилар. Ул зот бир куни рўза тутар эдилар ва бир куни рўза тутмасдан юрар эдилар”. www.islom.uz\nНафл рўзанинг бузилиши


Фермер хўжалигининг янги лойиҳаси\nҚоровулбозор туманидаги "Умид" фермер хўжалигида янги лойиҳа амалиётга татбиқ этилмоқда. Гап шундаки, яқинда Зариф Савриев раҳбарлигидаги ушбу хўжаликда ун ишлаб чиқарувчи корхона фаолияти йўл қўйилди. Эътиборлиси, айни пайтда бу ерда ғалла қайта ишланиб, суткасига 14 тоннагача ун тайёрланяпти. Маҳсулот сифати ва салмоғининг юқори бўлишида эса Туркиядан келтирилган "Пакмастер" русумли замонавий тегирмон ва бошқа ускуналар асқотяпти. Агар оддий тегирмонларнинг кундалик иш ҳажми атиги 1-2 тоннадан ошмаслигини ҳисобга олсак, қўл меҳнати сезиларли даражада кам талаб этиладиган, ҳар жиҳатдан қулай ушбу янги технологиянинг афзаллиги ўз-ўзидан аёнлашади.\nТаъкидлаш жоизки, унинг харидига жами 850 миллион сўмлик маблағ сарфланди. Шундан 350 миллион сўми "Агробанк"нинг туман филиалидан олинган кредит ҳисобига тўғри келади. Шунинг¬дек, ушбу корхона фаолиятини йўлга қўйиш орқали 7 та янги иш ўрни яратилди.\n—Аҳолининг нон ва нон маҳсулотларига бўлган доимий эҳтиёжини ҳи¬собга олиб, мазкур йўналишда ҳам иш бошладик,—дейди корхона раҳбари З. Савриев.—Ўйлайманки, бу борада қўйган илк қадамларимиз муваффақият келтиряпти. Мақсадимиз ҳам унни тез ва сифатли тайёрлаш асносида мижозларимизнинг талаб-эҳтиёжларини тўла-тўкис қондиришдир.


ЭРКАКЛАР БЕПУШТЛИГИНИНГ САБАБЛАРИ\nМобил телефон, сауна, компьютер ва штанга ... Биз ҳар куни қандай хавф-хатарларга дуч келамиз. Уларнинг аксарияти ҳаётимизга қатъий кириб борди ва унинг ажралмас қисми ҳисобланади. Лекин бу ҳали ҳаммаси эмас. Улар бизни қандай даҳшатли ҳолатларга олиб келиши мумкин, дейди Одам репродукция марказининг уролог-андрологи Михаил Корякин.\nМОБИЛ АЛОҚА ВОСИТАЛАРИ\nУРУҒ ҲУЖАЙРАЛАРИНИ НОБУД ҚИЛАДИ\n1. Олинган ишончли илмий тасдиққа кўра, мобил телефонлар сперматозоидлар миқдори ва сифатига салбий таъсир қилади.\nВенгриялик олимлар ушбу тадқиқотни 2004 йилда бошлашган ва камарида ёки шимининг чўнтагида уяли телефон олиб юрган эркакларда бир йилдан камроқ вақт ўтгач, сперматозоидлар сони 20-30 фоизга% га ёмонлашган.\nҲатто агар сиз телефонда гаплашмасангиз ҳам, у тармоқ билан алоқа қилиш учун сигнал беради. Ҳар томондан ёпиқ бўлган хоналарга (лифт, подвал, метро ва бошқалар) кирганингизда, телефон фаол тармоқ қидирувини бошлайди, сигнал кўп марта кучаяди ва унинг ишлаш режими жуда фаол бўлади.\nЎтган йили Америка репродуктив тиббиёт жамиятининг конференциясида шов-шувли ҳисобот тақдим этилди, унда эркакларнинг билан уяли телефон орқали суҳбатлашиши салбий оқибатлари ҳақида гап борди: кун давомида улар молиб телефон қанча кўп суҳбатлашишса, сперматозоидлар шунча камроқ бўлар экан.\nАСОСИЙ ДУШМАНЛАР: САУНА, АНГИНА ВА КОМПЬЮТЕР\n2. Иссиқлик —эркак жинсий бези душмани\nСаунада 85 даража ҳароратда йигирма дақиқалик қолиш сперматозоидлар миқдори ва сифатининг пасайишига олиб келади. Ҳаммомдан кейин бутун ҳафта давомида улар паст даражада бўлиб, кейин 5 ҳафта давомида аста-секин нормал ҳолатга қайтади. Ўзгаришлар, хайрият, асл ҳолатига қайтиши мумкин, аммо фарзандли бўлиш режалаштираётганда, 3 ой давомида саунага бормаслик яхшироқдир. Сперматозоидларнинг янги соғлом авлодини етиштириш учун 10 ҳафта керак бўлади.\n3. Шунингдек, эркаклар учун оддий шамоллаш, ангина ёки грипп пайтидаги ҳарорат 38-39 ° С бўлиши ҳам хавфлидир. Шундан кейин уч ой ичида уруғ суюқлиги кўрсаткичларининг сифати ёмонлашади. Фақат 5 ойдан кейин репродуктив функция нормал ҳолатга қайтади.\n4. Компьютер қаршисида кетма-кет 4-5 соатдан кўпроқ вақт мобайнида ўтириш жинсий безларнинг ҳаддан ташқари қизиб кетишига олиб келади ва бу уларнинг функцияларига салбий таъсир қилади.\n5. Айна шундай сабабларга кўра, сузганда кийиладиган калта, тор трусик ёки танага маҳкам ёпишиб турадиган ички кийимларни ҳар доим ҳам кийилмаслиги керак. Улар бирмунча кенгроқ бўлиши лозим. Ўғил болаларга иссиқ ванна қабул қилиш тавсия этилмайди.\nЖИНСИЙ ОЖИЗЛИККА ОЛИБ КЕЛАДИ\n6. Эркак гормонини ишлаб чиқарадиган ҳужайралар алкоголдан азият чекади.\nҲатто алкоголли гипогонадизм каби касаллик мавжуд — тестостерон ишлаб чиқаришнинг етишмаслиги англатади. Аслида, спиртли ичимликларни кўп истеъмол қилиш эркакларни жинсий заифликка дучор қилади. Спиртли ичимликлар, айниқса, жинсий балоғатга етиш даврида хавфлидир.\n7. Пластик сув идишларида эстрогенга ўхшаш моддалар мавжуд бўлиб, улар репродуктив тизимни заифлаштиради. Шунинг учун пластик идишлардаги ичимликларни суиистеъмол қилиш мақбул эмас.\n8. Болаларнинг спорт билан шуғуллангани жуда яхши, аммо оғирликни кўтариш билан боғлиқ барча спорт турлари репродуктив тизимга зарар етказиши мумкин.\nАгар болада шунга мойиллик бўлса, у ҳолда зўриққанида ёки оғир юк кўтарганида, албатта, уруғлик томирларининг варикоз кенгайиши ривожлантиради, натижада бу кейинчалик фарзандли бўлиш билан боғлиқ функция бузилишига олиб келади.\n9. Крипторхизм (кераксиз мояк) бепуштликка олиб келиши мумкин. Агар ушбу касаллик ўз вақтида ва тўғри даволанадиган бўлса, салбий оқибатларнинг олдини олиш мумкин. Крипторхизм бўйича операция уч ёшгача амалга оширилиши керак.\n10. Болаликдан бир миллион одам тепки касаллигидан азият чекади, аммо тепки орхит (мояк яллиғланиши) билан мураккаблашган одамларда фарзандли бўлишда муаммолар юзага келади. Шунинг учун, агар бола тепки билан касалланган бўлса, орхитга йўл қўймаслик учун унга балоғатга етгунга қадар ҳар қандай жисмоний зўриқишлардан воз кечиш ва шифокор тавсияларига риоя қилиш зарур.\nманба: «Аргументы и факты»


Украинадаги “музлaтилгaн низо” ҳудуди Европaни беқaрорлaштириши мумкин\n12 май 2021, Тошкент вақти: 03:23\nУкраина Тaшқи ишлaр вaзири Пaвло Климкин.\nУкрaинa Европa Иттифоқини мaмлaкaт шaрқидa россияпaрaст исёнчилaрнинг aлоҳидa дaвлaт тузиш ҳaрaкaтлaри Европaдaги вaзиятни беқaрорлaшишигa олиб келиши мумкинлигидaн огоҳлaнтирди.\nМамлакат Тaшқи ишлaр вaзири Пaвло Климкин Москвaни Донецк вa Лугaнск вилоятлaридaги исёнчилaрни келaси ойдa сaйловлaр ўткaзиш ниятидaн қaйтaришга чақирди.\nБрюсселдa Рейтерс aхборот aгентлигигa интервью бергaн Климкин шaрқий вилоятлaрдaги aҳоли декaбрь ойидa Киев тaшкил этaётгaн сaйловлaрдa ўз истaгини билдирa олишини aйтди.\nТaшқи ишлaр вaзири исёнчилaр тaрaфидaн ўткaзилaётгaн “соҳтa сaйловлaр” Укрaинa шaрқини Преднестровье ёки Aбхaзия кaби “музлaтилгaн низо” ҳудудигa айлантириши мумкинлигини таъкидлади.\nКлимкин бу сўзлaр билaн Европa дaвлaтлaрини Россиягa нисбaтaн янги сaнкциялaр жорий этишга ёки НAТОни Киевгa кўрсaтaётгaн ноҳaрбий ёрдaми кўлaмини кенгaйтиришга ундамоқчи эмaслигини билдирди.


Олмаота яқинида самолёт ҳалокатида беш киши ҳалок бўлди\nОлмаота яқинида Ан-28 санавиация самолёти ҳалокатга учраши оқибатида самолёт бортида бўлган беш кишининг ҳаммаси ҳалок бўлди, дея хабар берди маҳаллий ОАВ Қозоғистон ИИВ Фавқулотда вазиятлар қўмитасига таянган ҳолда.\nҲодиса 3 октябр куни Олмаота вилоятининг Или туманида Междуречинск қишлоғи яқинида юз берди. Самолёт ерга қулаб тушган ва ёниб кетган.\nОлмаота вилоят акимати маълумотларига кўра, самолёт деҳқон хўжалиги ҳудудига қулаб тушган. "Қулаб тушиш вақтида ҳаво кемаси электр узатиш тармоғига зарар етказди, шундан бошқа фуқаро иншоатлари бузилмади", -дейилади акимат матбуот хизмати хабарида.\nҚулаб тушган самолёт мижозга маслаҳат бериш мақсадида Олмаота-Шимкент-Олмаота йўналишида ҳаракатланаётган эди, дея хабар берди Tengrinewsагентлигига East Wing авиакомпаниясининг вакиллари. Ташкилот маълумотига кўра, самолётда беш киши: ҳаво кемаси командири Геннадий Ше, иккинчи учувчи Евгений Кутафин, авиатехник Бейшебек Акматбаев ва икки нафар тиббиёт ходими бор эди.\nСанавиация самолёти Олмаотадан Шимкент томон 18.35 да хавога кўтарилди, 18.47 да эса Олмаотадан 28 километр узоқликда локатор экранидан ғойиб бўлди. Кўп ўтмай расмийлар ёнаётган самолёт топилганини маълум қилишди.


Баҳрайнда коронавирусни йўқ қила олувчи робот ишлаб чиқилди - Zamin.uz\n22:30 / 02.07.2020\nБаҳрайнда иншоотларда коронавирус ва бошқа микроорганизмларни йўқ қила олувчи робот синовдан ўтказилмоқда. Қурилма вирусга қисқа тўлқинли ултрабинафша нурланиш ёрдамида таъсир қилади.\nАйни вақтда робот саноат шароитларида синовдан ўтказилмоқда. Бу орада роботнинг иккита нусхаси Баҳрайн тиббий муассасаларида қўлланмоқда. Таъкидланишича, ултрабинафша нур ёрдамида сиртларни зарарсизлантириш ва вирусларни йўқ қилиш учун мўлжалланган бундай қурилмалар бунгача АҚШ, Хитой ва Данияда ишлаб чиқарилган.\n23-03-2020, 15:30, Технология\nИнсон қиёфасида навбатдаги гаджет\n4-03-2020, 07:42, Технология\nРобот-пингвин Гиннеснинг рекордлар китобига киритилди\n9-11-2017, 09:39, Технология\n25-09-2017, 17:42, Технология\n21-03-2017, 12:25, Технология\n4-10-2016, 14:56, Технология


Ўтган бир сутка давомида Ўзбекистонда 1 минг 469 кишида коронавирус ва пневмония аниқланди\nТОШКЕНТ, 13 август. /«Дунё» АА/. Ўтган бир сутка давомида Ўзбекистонда коронавирус инфекцияси қайд этилганлар сони 948 тага ортиб, умумий касалланганлар 141 минг 158 нафарга етди, деб хабар бермоқда «Дунё» АА мухбири.\nБундан ташқари, кеча 521 нафар кишида пневмония касаллиги аниқланган.\nЯнги касалланиш ҳолатлари республикамизнинг барча минтақаларида кузатилди. Энг кўп ҳолат мамлакатимиз пойтахтида (204), Тошкент (96), Самарқанд (93), Сурхондарё вилоятлари (90) ва Қорақалпоғистон Республикасида (91) қайд этилди.\nКеча, шунингдек, 8 нафар юртдошимиз коронавирус ва 4 киши пневмония оқибатида ҳаётдан кўз юмган.\nСоғлиқни сақлаш вазирлиги маълумотига кўра, кеча коронавирус инфекциясига чалинган 945 нафар бемор ушбу дарддан фориғ бўлган, касалликдан соғайганларнинг умумий сони 134 минг 307 нафарни ташкил этмоқда. Пневмониядан 424 нафар бемор тузалган.\nЎзбекистон ва Хитой олимлари томонидан я...\nСоғлиқни сақлаш вазирлиги хабарига кўра, бугун «Zhifei Longcom Biopharmaceutical Co. Ltd» ...\nCOVID-19: Ўзбекистонда жума куни коронав...\nСоғлиқни сақлаш вазирлиги маълумотига кўра, кеча 77 киши ушбу касалликдан фориғ бўлган. А...\nЎзбекистонда ўтган 11 соатда 112 кишида ...\nҲозирда мамлакатимизда 2 346 нафар беморга шифокорларимиз томонидан белгиланган стандартла...


Мактабда пуллик хизматлар: у қандай амалга оширилади | NORMA.UZ\nМактабда пуллик хизматлар: у қандай амалга оширилади\nЎзбекистон Республикаси Халқ таълими вазирлиги тизимидаги умумий ўрта таълим муассасаларида пуллик таълим хизматлари кўрсатиш тартиби тўғрисида низом тасдиқланди (ВМнинг 22.04.2019 йилдаги 343-сон қарорига қаранг).\nҚўшимча таълим беришга қаратилган пуллик таълим хизматлари мактабларнинг ўқув дастурларида назарда тутилмаган (давлат таълим стандартларидан ташқари) машғулотлар бўйича мактаб директори ва ўқувчининг ота-онаси (уларнинг ўрнини босувчи шахслар) ўртасида тасдиқланган шаклда тузиладиган шартнома асосида кўрсатилади. Директор ва педагоглар ўқувчиларни пуллик хизматларга мажбурий тартибда жалб этишга ҳақли эмас.\nҲар йили мактабларда пуллик таълим хизматлари кўрсатиш йиллик режаси тасдиқланади. Унда:\nтаълим хизматлар тури (қўшимча таълим бериш йўналишлари);\nмашғулотларни ўтиш вақтлари;\nдарс соатлари миқдори;\nҳар бир соат учун тўланадиган нарх миқдори. Бунда кам таъминланган оилаларнинг фарзандларига тўловлар умумий нарх миқдорининг 50%и миқдорида белгиланади;\nбитта гуруҳда машғулотларда қатнашувчиларнинг сони - 35 нафар ўқувчидан кўп бўлмаган миқдорда (индивидуал тарзда машғулотлар ўтказилиши мумкин);\nйўналишлар бўйича ўқитувчи ёки мутахассис Ф.И.О.;\nмашғулот ўтиш жойи (синфлар) кўрсатилади.\nЙиллик режа Халқ таълими вазирлигининг расмий веб-сайти ёки мактабларнинг расмий веб-сайтларига жойлаштирилади.\nТаълим хизматлари нархлари Кузатув кенгаши билан келишилган ҳолда мактаб директори томонидан тасдиқланади. Тўлов ҳар ойнинг 5-санасигача (100 фоиз олдиндан тўлов) амалга оширилади. Тўлов банк бўлинмалари орқали мактабнинг тегишли Ғазначилик бўлимларида очилган шахсий ғазначилик ҳисобварақларига нақд пул ёки пул ўтказиш йўли билан амалга оширилиши мумкин. Бевосита мактабда тўловни амалга ошириш тақиқланади.\nКузатув кенгаши бир йилда камида 2 марта ўқувчилар ва уларнинг ота-оналари ўртасида кўрсатилаётган пуллик хизматлар сифатини аниқлаш мақсадида сўровнома ўтказиб боради.


9 яшар болани зўрлаганликда гумонланган шахс ҳибсга олинди\n30 ноябр 2021, Тошкент вақти: 17:16\nЖинсий зўравонликка дучор бўлган гулистонлик болакайнинг руҳий саломатлиги унинг яқинларини хавотирга солмоқда.\nГулистонлик 21 ёшли Илҳом Мирзакаримов 9 ёшли болакайни зўрлаганликда айбланиб ҳибсга олинди. Сирдарарё вилоят Гулистон шаҳар суди қарорига кўра, педофилияда айбланаётган Илҳом Мирзакаримовнинг яқинлари жабрдийда яқинларига босим қилишаяпти.\nБолакай яқинларининг илтимосига кўра, уни Анвар дея шартли исм билан атаймиз.\nАнварнинг бувисига кўра, воқеа жорий йилнинг 8 июл куни Сирдарёнинг Гулистон шаҳрида содир бўлган.\n- Воқеа шундай бўлган. Булар лагердан соат кундуз 12-1 ларда келишган. Кейин неварам¸ Илҳом деган боланинг аммасининг неваралари билан битта синфда ўқийди булар. Кейин буларнинг моллари кўчада юради ҳар доим. Кейин молларни излаб коттеж томонга боришган. У боланинг уйи коттежда. Бориб молни топгандан кейин ўртоқлари қочиб кетган молнинг орқасидан қувиб кетишган. Бу Илҳом неварамни ушлаб олган қўлидан. Уйи билан жиндайгина экан ораси¸ олиб кирган уйига. Кейин неварам бақириб йиғласа¸ оғзини бекитган. Бошига қўли билан шаппатилаб урган. Кейин шундай кирган ерда молхонаси турибди. “Олиб кириб ингичка ип билан қўлимни орқага боғлади. Кейин тўшак солди. Кейин шўртигимни¸ трусигимни ечди. Ўзиникини ечди. Йиғласам¸ оғзимни рўмолча билан боғлаб қўйди. Уни нима қилиб шундай энди... нима бўлгандан кейин чиқариб юбораëтганда “Уйингдагиларга ëки бирортасига айтсанг ўлдираман” деб айтди”¸ деди неварам¸ дейди Анварнинг бувиси.\nАнвар икки кунгача содир бўлган воқеа ҳақида уйидагиларга индамаган. Орадан икки кун ўтгачгина Анварнинг бувиси воқеадан хабар топади. Анвар аввалдан Илҳомни танимаган, лекин унинг яшаш жойини эслаб қолган ва уйидагиларни Илҳомнинг уйига бошлаб борган.\nАнварнинг бувисига кўра, улар дастлаб бу воқеани мусулмончилик, ўзбекчиликка тўғри келмайди¸ дея оммага ошкор қилмасликни маъқул топишган.\nБироқ Илҳомнинг қариндошлари Анварнинг оиласига босим ўтказа бошлагач, бу ҳақда ички ишлар идораларига мурожаат қилишган.\nВоқеани ўрганаётган “Эзгулик” жамиятининг Сирдарё бўлими фаоли Исроил Ризаевга кўра, айни пайтда Илҳом Мирзакаримов 9 ёшли Анварни зўрлаганликда айбланиб ҳибсга олинган.\n- Гулистон шаҳрида яшовчи 21 ëшли Мирзакаримов Илҳомнинг бу жиноятни амалга оширганлиги фош бўлиб туриб¸ дарҳол булар ички ишлар органларига мурожаат қилишган. Ички ишлар ходимлари буларни дарҳол ҳибсга олиб туриб жараëнлар бошланган. Ҳалиги болакайда экспертиза ўтказдирилган. Экспертиза хулосалари бўйича зўрлаш аломатлари топилган. Ҳозир бу жиноятни содир этган Мирзакаримов Анвар Ховос туманидаги 13-тергов ҳибсхонасида сақланмоқда ҳамда тергов ишлари кетаяпти, дейди Исроил Ризаев.\nСирдарё вилоят Ички ишлар бошқармаси ҳали тергов тугамагани боис , воқеа тафсилотларини матбуотга ошкор қилиш мумкин эмаслигини таъкидлашди. Бу воқеа ҳақдаги хабарнинг норасмий манбалар¸ хусусан Ҳаракат интернет сайтида чоп қилингани Ўзбекистон ҳуқуқ идораларининг педофилия билан боғлиқ вазиятни "кўрпа тагига ташлаб қўйиш" истагида эканидан берилган билвосита даракдир.\nИсроил Ризаевга кўра, айни пайтда Анварнинг яқинлари уларга нисбатан Мирзакаримовлар оиласи томонидан босим бўлаётгани ҳақида шикоят қилишган.\n- Жиноят содир этган йигитнинг яқин қариндошлари икки-уч марта келишиб таъсир ўтказган экан. Катта суммадаги пуллар таклиф этишибди. Қолаверса “Ўғлингизга айтингки¸ аризасида бошқа Илҳом деган бола эди” деб ëзиб берсин деган ва шунга ўхшаш тазйиқлар бўлаяпти дейишди, дейди Исроил Ризаев.\nБу ҳолатларни тасдиқлаган Анварнинг бувиси ишни бости- бости қилиш учун уларга Анварнинг қариндошлари пул таклиф қилишганини айтади.\n- Икки миллион пул берамиз¸ деди. Шунақа гаплар бўлди, дейди Анварнинг бувиси.\nАнварнинг яқинларига кўра, Илҳом Мирзакаримов педофилияда айбланаётган бўлса-да, унга нисбатан Ўзбекистон Жиноят Кодексининг 119-моддаси (Жинсий эҳтиёжни зўрлик ишлатиб ғайритабиий усулда қондириш) ва 120-моддаси (Бесоқолбозлик) бўйича жиноий иш қўзғатилган.\nПедофилия билан боғлиқ ҳолатларни ўрганган мустақил журналист ва ҳуқуқ фаоли Абдураҳмон Ташановга кўра, Ўзбекистон қонунчилигида педофилия жинояти ўз аксини топмаган.\n- Педофилия¸ деган халқаро термин бор. Бу вояга етмаган шахсларнинг зўрланиши¸ дейилади. Бу бўйича халқаро ҳуқуқий нормалар ҳам мавжуд. Лекин Ўзбекистон қонунчилигида педофилия¸ яъни вояга етмаган болани зўрлаш¸ деган тушунча йўқ. Чунки ҳамма мамлакат қонунчилиги миллий менталитетидан¸ халқ руҳиятидан келиб чиқади. Ўзбек миллий менталитетига нисбатан олиб қарайдиган бўлсак¸ бунақа воқеаларни ошкор қилиш жуда камдан-кам бўлади. Лекин афсуски бунақа ҳодисалар барибир бор. Ўтган йил¸ исми шарифини айтишим шарт эмас¸ ўзининг отаси 4 яшарли болани наркотик чекиш оқибатида зўрлаб қўйгани ҳақидаги материал билан шуғулландим. Юқорида айтганимдай¸ менталитет нуқтаи-назаридан оила вакиллари¸ хонадон қариндошлари бунақа воқеаларни ҳуқуқни муҳофаза қилиш органларига билдиришмайди. Ҳуқуқни муҳофаза қилувчи органлар ҳам бунақа материалларни жамоатчиликка чиқармасликка ҳаракат қилишади. Руҳий хасталар ўртасида¸ қанақадир наркоманлар¸ неполноценний оилаларда бунақа педофилия билан боғлиқ фактлар Ўзбекистонда жуда ҳам кўп учрайди. Ўтган йилларда¸ олдинги йилларда биз бунақа ҳодисалар билан шуғулланганмиз. Афсуски буларни жамоатчиликка ëритиш имконияти йўқ, дейди Абдураҳмон Ташанов.\nТошкентлик собиқ адвoкат Рустам Тўлаганов педофилия билан боғлиқ бир қанча ишларда ҳимоячи сифатида иштирок қилган. Собиқ адвакатга кўра, мамлакатда кейинги пайтда бу каби ҳолатлар кўпаймоқда.\n- Оржоникидзе райони бор эди. Ҳозир Қибрай бўлган. У ерда 4 яшар қизчани зўрлаб ўлдириб кетган эди биттаси. Кейин ўзимизнинг Юнусобод районида бўлган битта воқеа. Энди у дўконига келган кичкина қизчани бутунлай ечинтириб уни кўрган. Уни қамаб юборганмиз. Ҳозир жуда ҳам кўп бўлаяпти бу нарса, дейди Рустам Тўлаганов.\nРасмий маълумотларга кўра, мамлакатда 16 ёшга тўлмаганлар билан жинсий алоқа қилиш ҳолатлари йилдан-йилга ошиб бормоқда.\nТошкент шаҳар прокуратурасининг Фарғона.ру сайти эълон қилган ҳужжатида қайд қилинишича, 2007 йили мамлакат бўйича бу турдаги жиноятлар сони 197 тани ташкил қилган бўлса, 2008 йили бу рақам 214тага яъни 8, 6 фоизга кўпайган. Педофилия жиноятларига оид кўрсаткичнинг ҳам айни рақамларга қўшилгани айтилади.


Бухгалтерлар масофадан ишлашга унча-мунча кўникишди. Бироқ мана яна янги муаммо: уларнинг қайси биридадир шу кунларда Давлат хизматлари маркази томонидан берилган юридик шахснинг ЭРИни амал қилиш муддати тугайди. Аёнки, карантин тугашини кутишнинг имконияти йўқ: ҳисобот топширишда, ЭҲФ билан ишлашда давом этиш, зарур бўлганда бошқа ҳаракатларни амалга ошириш лозим. Бу муаммо қандай ҳал қилинади?\nАсосийси – ҳаммасини ЭРИ сертификатининг амал қилиш муддати тугайдиган кунга қолдирмаслик керак. Ярим соат бўш вақт топинг ва бизнинг йўл-йўриғимизга риоя қилинг, уйдан ёки офисдан чиқишга тўғри келмайди.\n1. ДСҚ ҳузуридаги «Янги технологиялар» ИАМнинг ЭРИ калитларини рўйхатдан ўтказиш ва хизмат кўрсатиш маркази сайтида шахсий кабинетга киринг. У дастлабки ҳолатда барча ЭРИ эгаларида мавжуд, унга эса фақат амал қилиш муддати узайтирилиш лозим бўлган ЭРИ ёрдамида кириш мумкин.\n“Кабинетга кириш” яшил тугмаси сайтнинг бош саҳифаси – юқори горизонталь менюнинг ўнг тарафида жойлашган.\nБу тугмага my.soliq.uz сайтида “Электрон давлат хизматлари” бўлими орқали ҳам чиқиш мумкин. “Йўналишлар бўйича хизматлар” ҳаволасида “Ҳисобга қўйиш” жилдига кириш ва “Калитларни рўйхатдан ўтказиш” тугмасига босиш лозим.\n2. Демак, e-imzo.uz да шахсий кабинетда “Ўзингизнинг янги ЭРИнгизни олинг” тугмасига босинг ва тизим таклиф қиладиган барча қадамлардан ўтинг. Шакллар автоматик тарзда тўлдирилади, фойдаланувчи фақат тизимнинг талабларини бажариши зарур (тасвирдаги кодни киритиш, SMS кўринишида юборилган кодни киритиш, ЭРИ учун пароль яратиш).\nЯнгидан яратилган паролни албатта ёзиб қўйинг. Агар унутсангиз – эски ЭРИдан фойдалана олмайсиз, янгиси учун эса Давлат хизматлари марказига боришга тўғри келади.\n3. Янги ЭРИ бериш учун ҳақ тўлаш лозим (БҲМнинг10%и = 22 300 сўм). Ўзбекистон Республикаси ДСҚ ҳузуридаги «Янги технологиялар» ИАМнинг реквизитлари: 100011, Тошкент ш., Абай кўчаси, 4 а, ҳ/р: 2021 0000 7004 3120 0005 «lnvest Fiпапсе Bank» ХОАТБ Амалиёт бошқармасида, МФО: 01041, СТИР: 201 589463 ИФУТ: 58290\nҚўшимча елиб-югуришнинг олдини олиш учун тўлов ЭРИси узайтирилаётган юридик шахс ҳисобварағидан амалга оширилиши керак.\n4. Таомил якунлангандан сўнг компьютерингиз “С” дискида «DSKEYS» жилдига қаранг. У ерда ЭРИнинг янгиланган (янги) сертификати пайдо бўлиши керак. У ерга ЭРИ калитларини рўйхатдан ўтказиш ва хизмат кўрсатиш маркази томонидан жўнатилади, агар сиз бошқа манзил кўрсатмаган бўлсангиз.\nАгар қўшимча ёрдам талаб этилса, (71) 202 -32 -32 (ички рақамлар 519 ёки 543) телефон рақами орқали қўнғироқ қилинг.\nХушхабар! Давлат хизматлари агентлигида buxgalter.uz мухбирига маълум қилишларича, яқин вақтда Ягона интерактив давлат хизматлари порталида (ЯИДХП) янги ЭРИ олиш ва мавжудини узайтириш мумкин бўлади. Янги интерактив давлат хизматини ишга тушириш яқин икки ҳафта доирасида режалаштирилган, зарур функционални яратиш бўйича иш олиб борилмоқда.\nАгар ЭРИ сертификатининг муддати аллақачон ўтказиб юборилган бўлса, нима қилиш лозим?\nУшбу вазиятда сиз Давлат хизматлари марказига мурожаат қилган ҳолда янги ЭРИ олишингиз зарур.\nАгар ЭРИнинг муддати ўтказиб юборилган бўлиб, ДХМга бориш учун эса вақт ёки имконият бўлмаган ҳолат учун қандайдир бошқа ечим мавжудми?\n1. Эҳтимол, илгари ташкилот бошқа ходимларининг номига юридик шахснинг ЭРИни олгандир (улар ташкилотда бир нечта бўлиши мумакин). Буларнинг барчаси тенг кучли (истисно ҳолат – ЯММТ, унга фақат раҳбар номига берилган ЭРИ ёрдамида қириш мумкин).\n2. Солиқ тўловчининг шахсий кабинетига ҳисоб маълумотларида “ташкилот раҳбари” сифатида кўрсатилган жисмоний шахснинг шахсий кабинети орқали кириш ва унда ишлаш мумкин. Бунинг учун раҳбарга жисмоний шахс сифатида берилган ЭРИ талаб этилади.\nУшбу иккала вариант фақат ЭРИ эгаси (уни сақлаш ва фойдаланиш учун жавобгар) сизга ёрдам беришга рози бўлса ва ундан фойланишингиз учун сизга уни берган ҳолатда фойдали бўлади. Бунда ЭРИ эгалари шуни ёдда тутишлари лозимки, хавфсизлик соҳаси мутахассислари шахсий ЭРИни яна кимгадир беришни тавсия этишмайди. Унинг ёрдамида амалга оширилган барча ҳаракатлар унинг эгаси томонидан амалга оширилган деб ҳисобланади.


АҚШнинг Флорида штатида арчалар ўғирлаб кетилди » Ўзбекистон янгиликлари – Zamin.uz\n27-12-2015 | 20:59\nZAMIN.UZ / Дунё / 27 Декабр 2015 года1 188\nАҚШнинг Флорида штатида жиноятчилар мингга яқин арчаларни ўғирлаб кетилганда айбланмоқда. Гап шундаки, жиноятчилар юк машинада юкланган арчаларни олиб қочишган. Бунга машина эшикларининг очиқ бўлганлиги сабаб бўлганлиги тахмин қилинмоқда.Ўғрилар умумий қиймати 35 минг доллар тенг арчаларни олиб қочишган. Ҳозирча ҳуқуқни ҳимоя қилиш органлари жиноятчиларни топиш ишларини бошлаб юборишган.\nЎқишни тавсия қиламиз Навоийда «Москвич» машинаси ўғирлаб кетилди


“Тиш ипи”дан фойдаланишнинг самарадорлиги исботланмади\n19:07 / 03.08.2016\nТиш ипининг самарадорлиги исботланмади. Бу ҳақида Associated Press маълум қилди.\n2015 йилда Associated Press (AP) агентлиги АҚШ ҳукуматига тиш ипидан фойдаланишнинг самарадорлигини исботловчи далиллар тақдим этишни сўраб мурожаат қилди.\n2016 йилда эса ҳукумат бундай тозалаш усулини “Америкаликлар учун парҳез кўрсатмалар” расмий рўйхатидан олиб ташлаб, тиш ипининг самарадорлиги ҳақиқатда исботланмаганини тан олиб, агентликка хат йўллади.\nАмерика стоматологлари ассоциациясининг сайтида бундай ипдан фойдаланиш тиш касалликларининг олдини олишида ёрдам бериши ҳақида маълумот берилган. Бироқ AP ходимлари бу кўрсатмаларнинг асоссиз эканлигини аниқлашди.\nШахсий тадқиқот доирасида агентлик сўнгги йилларда ўтказилган 25 тадқиқотни ўрганиб чиқди ва уларда келтирилган далилларни “заиф”, “паст сифатли” ёки “ишончсиз” дея баҳолади.\nМанбага кўра, тиш ипларининг ишлаб чиқарилиши ва сотуви ҳажми йилига 2 миллиард долларни ташкил қилади. Ушбу гигиена воситасини ишлаб чиқарувчилар ҳам уларнинг фойда беришига доир зарур далил келтира олишмади.\nтадқиқот тиш иплари АР


Қорачиқ > Туркистон хабарлари > Қозоғистонда янги бош санврач тайинланди\nЕрлан Киясов соғлиқни сақлаш вазири ўринбосари ҳамда бош давлат санитар врачи этиб тайинланди.\nХабарда “Ҳукумат қарори билан Киясов Ерлан Ансаганович Қозоғистон республикаси соғлиқни сақлаш вазири ўринбосари – бош давлат санитар врачи лавозимига тайинланди” дейилган.\nЕрлан Киясов 1973 йили Алматида туғилган. Қозоқ давлат тиббиёт университети, Марказий Осиё университетити, Ал-Фаробий номидаги қозоқ миллий университетини тамомлаган.\nИш фаолиятини 1990 йили Алматидаги тез ёрдам кўрсатиш касалхонасида реанимация бўлимида санитар лавозимида бошлаган. 1997-1999 йиллари Алматида ҳаво транспорти станциясида санитар врач, врач-эпидемиолог лавозимларида ишлади.\n1999 йилдан 2020 гача Президент ишлари бошқармасида тиббиёт марказида умумий гигиена бўйича санитар врач, санитар-эпидемиологик марказда эпидемиология бўлими бошлиғи, оператоив бўлим мудири, “Санитар-эпидемиологик экспертиза маркази” директори лавозимларида фаолият кўрсатади.\nУндан аввал бош санврач лавозимида Айжан Есмағамбетова ишлаган эди. У жорий йилнинг 20 март куни соғлиқни сақлаш вазири (ўша вақтда Елжан Биртанов) буйруғи билан Жандарбек Бекшин ўрнига тайинланган эди.\nKaspi.kz Қозоғистон тарихида энг бой компания


ЎзА - Фанга номаълум ўсимлик турини кашф этган академик\n19.02.2018 16:05 Чоп этиш версияси\nНаманган давлат университети, ушбу олий ўқув юрти қошидаги академик лицей ва Наманган шаҳридаги 57-умумтаълим мактабида бўлиб ўтган ана шундай тадбирлар ёшларда катта таассурот қолдирди.\nНаманган вилояти Тўрақўрғон тумани Шаҳанд қишлоғида туғилиб ўсган ёш академик билан учрушувлар ёшларнинг ҳавас ва ҳаяжонга йўғрилган кўтаринки кайфияти билан самимий ва мазмунли ўтди.\nТалаба ва ўқувчилар томонидан берилаётган кўплаб саволларга жавобан академик ўзининг ўқувчилик, талабалик йиллари, кейинги ҳаёти ва илмий фаолияти ҳақида сўзлаб берар экан, бу ёшлар учун синфдан ташқари дарс сифатида катта тарбиявий аҳамият касб этди.\n– Инсоннинг жамиятда тутадиган ўрни, ҳаёт йўлининг қай даражада равон бўлиши кўп ҳолларда у туғилиб ўсган оилада берилган тарбия ва мактаб йилларида олинган таълимга боғлиқ, – деди академик. – Айни шу даврда қўйилган тамал тоши келгусидаги ютуқларга асос бўлиб хизмат қилади. Ёшлигимдан атрофдаги воқеа ва ҳодисаларнинг туб маъносини билиш, уларга нистабан ўз фикрим бўлишига ҳаракат қилардим. Бунда, аввало, оиладаги тарбия, ота-онамнинг менга бўлган муносабати, кўпроқ китоб ўқишим, билим олишим учун яратиб берган шароити муҳим аҳамият касб этган. Улғайганим сари оиламиздаги ички муҳит менда биология, хусусан, ўсимликлар тўғрисидаги фанларга қизиқишимни оширди ва шу йўналишда илмнинг юқори чўққилари сари бошлади. Илмда ва ҳаётдаги биринчи устозим, отам Шарофиддин Тожибоевнинг бу ҳаракатлари биология фанлари доктори илмий даражасини, профессор ва академик унвонларини олишимда асосий омил бўлди.\nТалабалик йиллари ботаника фанига бўлган қизиқиш илмий лаёқатни шакллантиришга ёрдам берди. Бу даврда олган билимларим менга ҳозир ўзим раҳбарлик қилаётган ЎзФА Ботаника институти қошидаги аспирантурага киришимга ва уни 2002 йили фан номзоди диссертациясини муваффақиятли ҳимоя қилиш билан тамомлашимга ёрдам берди. Аспирантурада ўқиш ва институтда кичик илмий ходим бўлиб ишлаш давомида фаннинг сермашаққат қирралари билан танишдим. Давримизнинг йирик ботаник олимлари билан биргаликда фаолият олиб бордим.\nФан номзоди илмий даражасини олганимдан сўнг бутун эътиборим Ўзбекистонда флористика фанини ривожлантириш, унинг методологик асосларини такомиллаштириш, устозлар анъаналарини давом эттирган ҳолда фанга янги йўналишлар олиб киришга қаратилди. Айнан 2002-2010 йилларда жаҳон ботаника фани даражасидаги дастлабки йирик натижаларга эриша бошладик. Жумладан, 2009 йилда Наманган вилоятининг Чоркесар ва Чодак қишлоқлари атрофида олиб борилаётган дала тадқиқотлари давомида Қурама тизмасининг баландтоғ минтақасида ҳали фанга номаълум бўлган ўсимлик турини кашф этдим. Бу соябонгулдошлар оиласига мансуб ўсимлик бўлиб, унга кейинчалик бурмақорабаргли қурама соябонгули (Kuramosciadum corydalifolium) номи берилди. Бу борадаги тадқиқотлар Москва давлат университети профессори М.Г.Пименов ва биология фанлари номзоди Е.В.Клюйковлар билан ҳамкорликда олиб борилди ва 2011 йилда илмий изланишларимиз ҳақида АҚШдаги нуфузли «Systematic Botany» журналида мақола чоп этилди.\nБу кашфиёт ўзининг аҳамиятига кўра, Ўзбекистонда охирги бир аср давомидаги учта йирик илмий янгиликнинг бири ҳисобланади. 2009-2017 йиллар шу сингари илмий ботаник кашфиётларга бой бўлди. Дала тадқиқотлари давомида Марказий Осиё мамлакатлари ҳудудидан шу вақтгача фанга номаълум бўлган ёввойи лола (Tulipa L.), пиёз (Allium L.), гулсафсар (Iris L.) туркумларига мансуб ўсимлик турлари кашф этилди. Ҳозир мен раҳбарлик қилаётган ботаник олимлар гуруҳи томонидан фан учун янги бўлган 40 дан ортиқ ўсимлик тури кашф этилди. Эътиборлиси, уларнинг аксарият қисми табиий ландшафтлар майдони камлиги билан Ўрта Осиёда ажралиб турадиган Фарғона водийси, хусусан, Наманган вилояти адирлари, тоғли минтақаларидан топилган.\nБотаника институтида лаборатория мудири ва кейинчалик институт директори лавозимида олиб борган фаолиятим ўзим тадқиқ қилаётган фан соҳасини ривожлантириш баробарида ўз мактабимни яратиш, уни дунё олимлари танийдиган ва тан оладиган мактаблардан бири сифатида шакллантиришга қаратилган фаолият бўлди. Қисқа вақт ичида юртимизнинг барча вилоятларини қамраб оладиган ботаник олимлар жамоаси шакллантирилди.\nМазкур жамоанинг илмий тадқиқотлари самараси сифатида бир қатор йирик илмий-амалий муаммолар, хусусан, Ўзбекистонни ботаник-географик районлаштириш, ўсимликлар хилма-хиллигининг электрон маълумотлар базасини яратиш, мамлакатимизнинг флористик жиҳатдан кам ўрганилган минтақалари ўсимликлар таркибини тузиш, давлат кадастри юритиш, мониторинг кузатувлари ташкил этиш, Ўзбекистон флорасининг янги нашрини тайёрлаш каби фундаментал ва амалий аҳамиятга эга муаммолар ҳал этилмоқда.\nБу самарали илмий-тадқиқот фаолияти Фанлар академияси Ботаника институтининг Марказий Осиёда кўзга кўринган илмий-тадқиқот муассасаси сифатида тан олиниши ва унинг халқаро обрўси ошишига катта ҳисса қўшди. Бунинг яққол мисоли сифатида 2017 йил Хитой Халқ Республикасининг Шэнжэн шаҳрида бўлиб ўтган XIX Бутунжаҳон Ботаника конгрессига Ўзбекистон делегацияси биринчи марта таклиф этилди ва ушбу йирик анжуман доирасида бир қатор ўзаро фойдали келишувлар имзоланди.\n2017 йил Фанлар академияси, хусусан, унинг таркибий қисми ҳисобланган Ботаника институти учун ҳам туб бурилиш йили бўлди. Президентимиз Шавкат Мирзиёевнинг эътиборлари билан илмий-тадқиқот муассасаларининг моддий-техник базаси мустаҳкамланмоқда. Айнан шу йил Фанлар академиясида 22 йиллик узилишдан сўнг Фанлар академиясининг ҳақиқий аъзолари (академиклари) тайинлангани билан ҳам тарихда қолади. Ўтган йилнинг 29 декабрида Президентимиз қарори билан тасдиқланган ва энг юқори даражадаги илмий унвон – академик сифатида тайинланган 32 нафар олим қаторидан мен ҳам жой олганимдан фахрланаман. Ҳар бир илм аҳлининг орзуси бўлган бу унвон юксак шараф бўлиш билан бирга, улкан масъулият ҳам юклайди. Бу ўзбекистонлик ботаник олимлар меҳнатига берилган юксак баҳо бўлиб, илм-фан тараққиёти ва соҳа билан боғлиқ долзарб муаммоларни ҳал қилиш борасидаги тадқиқотларни сифат жиҳатидан юқори босқичга кўтариш, мамлакатимиз нуфузини юксалтиришга хизмат қилади.


Коронавирус Ўзбекистонда. Энг сўнгги янгиликларни ўқинг - Anhor\nAnhor Все посты Коронавирус Ўзбекистонда. Энг сўнгги янгиликларни ўқинг\nКоронавирус Ўзбекистонда. Энг сўнгги янгиликларни ўқинг\nИИВда ҳайдовчилар қаерларда стикерларсиз юриши мумкинлигини айтишди\n«Транспорт чекловлари фақат бир ҳудуддан иккинчисига ўтишда ҳамда Тошкент, Нукус шаҳарлари ва вилоят марказларига тааллуқли. Бошқа шаҳар ва туманларга бу чекловлар тааллуқли эмас. Ушбу ҳудудларда автомобилдан фойдаланиш учун сизга стикер керак эмас», – дея қайд этади ИИВ матбуот котиби Шохрух Ғиёсов.\nБош прокуратура бозорларга озиқ-овқат маҳсулотларини етказиб беришда чекловлар бўлмаслигини билдирди\n«Чекланган ҳаракат шароитларида озиқ-овқат маҳсулотларини юк автомобилларида етказиб бериш чекловларсиз ва тўсиқларсиз таъминланмоқда. Чунки бу чеклов юк автомобиллари ва озиқ-овқат маҳсулотларига таъсир кўрсатмайди» – дейди Бош прокуратура ҳузуридаги иқтисодий жиноятларга қарши курашиш департаменти бошлиғи Дилшод Рахимов.\nМахсус комиссия: Фавқулодда вазиятни жорий этиш режалаштирилмаяпти\nЎзбекистонда фавқулодда вазият жорий этилиши ҳақидаги миш-мишлар бўрттириб кўрсатилган, дея қайд этилади Koronavirusinfo расмий каналининг хабарида.\nССВ раҳбари соғайиб кетган беморларни кузатиб қўйди\nКоронавирус инфекциясидан дастлабки соғайган еттита фуқаро якшанба куни Вирусология илмий-тадқиқот институти клиникасидан чиқарилди. Уларни соғлиқни сақлаш вазири Алишер Шодмонов кузатиб қўйди.\nKorzinka.uz супермаркетлар тармоғидан 1000 та тўплам\nKorzinka.uz супермаркетлар тармоғи ўз дўконлари жойлашган маҳаллалардаги манзиллар бўйича мингта озиқ-овқат тўпламини юборди. Ушбу инсонпарварлик ёрдамини умумий карантин туфайли оғир вазиятда бўлган оилалар олди. Тўпламга энг зарур озиқ-овқат маҳсулотлари ва дезинфекциялаш воситалари киритилди.


Балжувонда жанггари ови давом этмоқда\nТожикистон жанубида милиционерларни ўлдирган қуроллиларни тутиш амалиёти ҳали бирор-бир натижа бергани йўқ.\nТожикистоннинг Хатлон вилояти Балжувон туманида қуролланган жанггариларни тутиш амалиёти ҳамон натижасиз қолмоқда. Айни пайтда бу ҳудудга Хатлон вилоят хавфсизлик ва ички ишлар бўлимлари ходимларидан иборат катта гуруҳ ва вертолёт сафарбар қилинган.\nБалжувон туман ички ишлар бўлими масъулларидан бири Сангали Нодирхоновнинг Озодликка билдиришича, ўтган тўрт кун давомида бу ҳудуддаги тоғлар ва чакалакзорларда ўтказилган зачистка ҳеч қандай натижа бермаган.\nТожикистон Ички ишлар вазирлиги расмийси Нодирхонов ўзаро суҳбатда\nқуролланган гуруҳ қайси томонга йўл олгани ҳозирча номаълумлигини қўшимча қилди.\nЭслатиб ўтамиз, шу йилнинг 1 декабр оқшомида Балжувон туманига қаришли Дўланаобод қишлоғида қуролланган номаълум кишилар милиция ходимларига ҳужум қилиб, улардан уч нафарини ўлдирган эди.\n- Милиция ходимларига бехосдан қилинган ҳужум натижасида Балжувон туман ички ишлар подполковниги Идибек Шарипов, Темурмалик туман хавфсизлик ходими Низомиддин Сайфиддинов ва шу туман шифохона ҳайдовчиси Убайдулло Сафолов отиб ўлдирилди, - дея билдирди Тожикистон Ички ишлар вазирлиги матбуот котиби Маҳмудулло Асадуллоев.\nЖаноб Асадуллоев ўшанда яна бир милиционер ва бир нафар тинч аҳоли вакили Некруз Холов ўқотар қуролдан ярадор бўлиб, туман касалхонасига ётқизилганини ҳам қўшимча қилди.\nБаъзи маълумотларга кўра, балжувонлик милиционерларга ҳужум қилган қуролли гуруҳ шу йил 23 августида Тожикистон Миллий хавфсизлик қўмитасининг вақтинча сақлаш изоляторидан қочган маҳбуслар бўлиши мумкин.\nЭслатсак, шу йилнинг 23 август куни Миллий хавфсизлик қўмитаси изоляторидан қочган 25 нафар маҳбуснинг 15 нафари ҳанузгача озодликда қолмоқда.\nБироқ Асадуллоев бу маълумотларни тасдиқламади ва ҳозиргача ҳужумчиларнинг шахси аниқланмаганини айтди.\nАйни пайтда балжувонлик воқеа гувоҳлари қуролланган жанггарилар маҳаллий аҳоли билан дарий тилида гаплашганини ҳамда улардан нон ва овқат сўраганини айтишмоқда.\n- Қўшнимизнинг 6-синфда ўқийдиган ўғли Некруз Холов мактабдан қайтаётиб, шу қуролланган одамларга дуч келган. Улар бола билан дарий тилда гаплашган. Аммо қуролланган соқолли кишилардан қўрққан болакай жон-жаҳди билан қочган ва ўша пайт қуролли кишилар унинг оёғига отган. Ҳозир бола шифохонада, - деди ўзидаги маълумотлар билан ўртоқлашган балжувонлик Муҳаммадшоҳ.\nАснода Хатлон вилоят ички ишлар бўлими раҳбари Абдураҳмон Бузмаков бошлиқ гуруҳ Балжувон амалиётига тинч аҳолини ҳам жалб қилгани ҳақида хабарлар келмоқда.\n- Бу ерлардаги чакалакзор ва йўлларни биз маҳаллий аҳоли яхши биламиз. Шунинг учун ҳуқуқ-тартибот идора ходимлари таклифи билан тўрт кундан буён шу амалиётда қатнашаяпмиз, - дейди балжувонлик исмини айтмаган фуқаро.\nХатлон вилоят ички ишлар бўлим бошлиғи Абдураҳмон Бузмаков Озодлик мухбири билан ўзаро суҳбат чоғида қуролланган гуруҳни тутиш учун барча чора-тадбирларни ишга солишини ва ҳатто тоғлару чакалакзорлардаги овчиларни ҳам бу амалиётга жалб этиш кўзда тутилганини маълум қилди.\nАйни пайтда қуролланган гуруҳларнинг Тожикистон шарқи Тавилдара ва Рашт туманларидан республика жануби Балжувонга кўчган ҳужумлари Тожикистон ҳукумати билан бир қаторда тинч аҳоли ташвишларига сабаб бўлмоқда.\nСуҳбатларда маҳаллий аҳоли саросимада қолгани, тунларни уйқусиз ўтказаётганидан шикоят қилмоқда.


Kundalik mulohazalar – Page 4 – Davronbek's blog\n2018 йилги блогерлар чемпионатида ҳам ҳакамлик қилиб, бугун ёшлар аввалгидан кўпроқ фикрлаб, уни қоғозга тушира олаётганидан мамнун бўлдим. Аввалига чемпионат муддати яна 20 кунга чўзилганидан норози бўлдим. Бу ҳақда ҳакамларнинг фикрини билмасданоқ ташкилий қўмита ўзлари ҳал қилиб юборишди. Норози бўлганим, аввало, шу муддат ичида режалаштирган ишларимга таъсиридан эди. Майли, шу муддат ичида бир қанча яхши мақолалар ҳам ўқидим. Лекин, бемаза Давоми …\nPosted on May 2, 2018 May 10, 2018 Leave a comment\nЎғлим Абдул Азиз 7 ёшда. Одатда, кўчада таниган-танимаганига салом беради. Бугун бозорга тушдик. Абдул Азиз бир савдогарга салом берди-да, кетидан: “Аллоҳ ишларизга ривож берсин!” деди. Туйқусдан савдогар чўнтагини ковлаб, ўғлимга пул бермоқчи бўлди-да, сўнг кийимига қараб қўлини чўнтакдан олди. Кўрмасдан тиланчи деб ўйлади, шекилли. Савдогарнинг шериклари ҳам анча донг қотиб қолишди, биз узоқлашганимиздан сўнг “нима деди, нима деди?” деганларини эшитиб Давоми …\nPosted on April 17, 2018 April 29, 2018 Leave a comment\nБу суратни Кастамонудаги 4 асрлик бинонинг ичидан олдим. Бу ерда чойхона фаолият юритади. Кишилар бу ерга овқатлангани эмас, айнан бир финжон чой ёки қаҳва ичиб, суҳбатлашгани келишади. Туркияда овқат маданиятидан алоҳида чой маданияти (çay kültürü) ҳам шаклланган. Маҳаллалар, гузарларда кичкинагина курси ва хонтахта атрофида бир-бири билан суҳбат қилаётган кишиларни кўп учратасиз. Бу ер кафе ҳам эмас, ресторан ҳам эмас. Чой Давоми …\nPosted on February 14, 2018 April 29, 2018 Leave a comment\nПойтахтнинг «вақтинчалик» фуқаролари учун янгилик: энди «вақтинча прописка» учун туман ОВИРига эмас, ҳудудий шаҳар ички ишлар бўлимларига (ГОМ) мурожаат қилинг! Бугун эрталабдан ижарадаги уйимнинг эгаси, 79 ёшли онахон билан туман хорижга чиқиш-келиш ва фуқароликни расмийлаштириш бўлимига бордик. «Вақтинча прописка» билан шуғулланадиган ходимлар хонаси ёпиқ. «Стол услуг»дан суриштирсам, энди ҳужжатларни шу вақтгача номини эшитмаганим ГОМга топширасиз деб жавоб беришди. ОВИРнинг ҳар Давоми …\nPosted on January 24, 2018 January 29, 2018 Leave a comment\nИслом Каримов вафот этиб, Шавкат Мирзиёевнинг сайлов кампанияси бошланган, “порталга ёзиш” “мода бўлган” пайтлар эди. Марғилонда эдим. “Бош Вазир Фарғонага ана келади, мана келади” деган гаплар юрарди. Бир педагог танишим айтиб қолди: “Ўртоқ, ҳар куни кўча супуриш, белгиланган объектни обод қилишга чиқамиз. Бош Вазир келади, деб йўлларга гуллар экдик. Сўлиб қолди, яна экдик. Фалон мактабдаги ўқитувчи порталга ёзворибди: “Ҳурматли Бош Давоми …\n4-саҳифа. Жами: 14« Биринчи«...23456...10...»Охирги »


«Ўзэкспомарказ»да коронавирусга чалинганларга ташхис қўйишга мўлжалланган тақсимлаш маркази иш бошлади - Daryo\n10:56, 24.07.2020 24351\n«Ўзэкспомарказ»да коронавирусга чалинганларга ташхис қўйишга мўлжалланган тақсимлаш маркази иш бошлади\nТошкентда COVID-19 касаллигига гумон қилинганларга аниқ ташхис қўйиш ва зарур биринчи ёрдамни кўрсатишга хизмат қилувчи тақсимлаш маркази иш бошлади. Бу ҳақда пойтахт ҳокимлиги матбуот хизмати хабар берди.\n23 июль куни Тошкент шаҳри ҳокими Жаҳонгир Ортиқхўжаев «Ўзэкспомарказ»даги тақсимлаш марказига бориб, бу ердаги шароитлар ва мазкур масканнинг беморларни қабул қилишга қанчалик тайёрлигини кўздан кечирган.\n«Марказ билан танишиш жараёнида бу ерга келувчиларнинг хавфсизлигини таъминлаш, уларни тақсимлаш ва жойлаштириш учун яратилган шароитларга эътибор қаратди.\nТаъкидлаш жоиз, COVID-19 касаллигига гумон қилинганларга аниқ ташхис қўйиш ва зарур биринчи ёрдамни кўрсатиш мақсадида ташкил этилаётган мазкур марказ беморларни қабул қилишга деярли тайёр.\nБу ерда вирус борлигига гумонланган шахслар вақтинча сақланиб, уларга биринчи тез ёрдам кўрсатилади ва ташхис қўйилганидан кейин саломатлигининг ҳолатига кўра, шаҳримиздаги даволаш-профилактика муассасаларига йўналтирилади», дейилади хабарда.\nЗарурат юзага келганда бу ердан шифохона сифатида фойдаланиш учун ҳам керакли шароитлар яратилган, бунинг учун марказ талаб этилган тиббиёт жиҳозлари ва ускуналари билан таъминланган.\nМарказда 250 нафар тиббиёт соҳаси мутахассислари фаолият юритиши режалаштирилган. Бу ерга шаҳарнинг турли ҳудудларидан COVID-19’га гумонланганлар олиб келинади.\n«Марказда инфекционист, вирусолог ва бошқа қатор тор мутахассислар жамланган ҳамда тест ва таҳлилларни ўтказиш учун зарур шароит яратилган. Беморлар учун шифохоналардаги каби шароитлар яратилган, зарур барча тиббиёт жиҳозлари ва ускуналари таъминоти етарли даражада йўлга қўйилган.\nБу ерга олиб келинган фуқаролар тўлиқ таҳлилдан ўтказилганидан сўнг касаллик даражаси ва саломатлигининг ҳолатига кўра, шифохоналарга йўналтирилади. Хасталик енгил кечаётган ва уй шароитида даволанишни маъқул деб билганлар эса уйида ўз-ўзини изоляция қилган ҳолда даволанишга юборилади.\nУшбу тақсимлаш марказининг ишга туширилиши COVID-19’ни ташхислаш ва ушбу вирусни юқтирганларни тиббиёт муассасаларига тақсимлаш ҳамда самарали даволашда муҳим вазифани бажаради», — дея таъкидланади матбуот хизмати хабарида.\nМавзуга доир: Тошкент вилоятидаги юқумли касалликлар шифохонасига шифокор ва ҳамширалар ишга таклиф қилинмоқда\nБу Тошкент шаҳар ҳокими Жаҳонгир Ортиқхўжаевнинг ташаббуси бўлиб, вазият жуда оғирлашганида Б режаси бўлиши учун амалга оширилмоқда. Марказни ташкил этиш ва таъминлаш харажатлари бюджет маблағлари ҳисобидан қопланмайди.\n07:17, 25.09.2021 145174\n20:27, 08.10.2021 126309\n22:43, 05.10.2021 95486\n21:50 Бугун 911\n21:22 Бугун 6256\n20:53 Бугун 8559\n13:49, 16.10.2021 55831\n22:28, 15.10.2021 55217


Қозоғистон қурол-яроғ омборида юз берган портлаш юзасидан тергов бошлади\nДушанба куни Туркистон вилоятидаги Арис шаҳрида юз берган портлаш туфайли 2 киши ҳалок бўлган, 165 нафари жароҳатланган.\nАйдар Ашимов ва AFP\nАрисдаги ўқ-дори омборида юз берган портлаш гувоҳларидан бири томонидан 24 июнь куни Facebook тармоғида жойланган сурат. [Facebook]\nАРИС, Қозоғистон – Сешанба (25 июнь) куни Қозоғистон президенти қурол-аслаҳа омборида содир бўлган портлаш юзасидан жиноий иш қўзғатилганини маълум қилди. Ушбу ҳодиса туфайли мамлакат жанубидаги шаҳарчада икки киши ҳаётдан кўз юмган, 165 киши жароҳатланган, деб хабар беради AFP.\nДушанба (24 июнь) куни юз берган портлашлар сабабли 40 минг киши яшовчи Арис аҳолиси эвакуация қилинган, мудофаа вазирлиги бунга омборхонада келиб чиққан ёнғин сабаб бўлганини маълум қилди. Аҳоли хавфсиз жойга кўчирилган.\nАҳоли Чимкент шаҳрига ва портлаш марказидан 25-35 километр масофадаги Мунтайтас, Кабылсай ва Шағир қишлоқларига кўчирилган.\nИжтимоий тармоқлар фойдаланувчилари томонидан одамлар ҳудудни тарк этаётгани, портлаган бинолар ва осмонга кўтарилаётган қуюқ тутун акс этган видео тарқатилган.\nСешанба куни вазирлар маҳкамаси йиғилишида сўзлаган бош вазир Аскар Мамин «бир фуқаро ва бир ҳарбий хизматчи» ҳалок бўлгани ҳамда 165 киши касалхонага ётқизилганини айтган.\nҚозоғистоннинг янги сайланган президенти Қосим-Жўмарт Тўқаев сешанба куни Чимкентга ташриф буюриб, касалхонадагиларни бориб кўрди.\nУ Ички ишлар ва мудофаа вазирликларига келажакда бу каби портлашларнинг олдини олишга буйруқ берган ва жиноятчиларнинг «қонун бўйича жавобгарликка тортилишини» ваъда қилган.\n«Бу ҳолат юзасидан жиноий иш қўзғатилди», деди Тўқаев.\n«Шаҳар қайта тикланади, жабрланганларга компенсация тўланади», деди у.\nОмборхонадаги портлашлар бир неча кун давом этиши мумкин, деб огоҳлантирган вилоят ҳокими Умирзак Шукеев душанба куни.\nҲодиса Қозоғистон ва бутун минтақадаги транспорт алоқасига ҳам путур етказган.\nҚозоғистон темирйўл мутасаддиларининг айтишича, ўндан ортиқ поезд қатновлари, жумладан Тошкентга борадиган битта поезд қатнови бекор қилинган.\nҚозоғистон орқали Москвага борадиган тезюрар поезд қатнови ҳам бекор қилинди, деб хабар берган қўшни Қирғизистондаги темирйўл соҳаси расмийлари.\n«Айни вақтда аҳоли хавфсиз жойга кўчирилмоқда. Расмийлар қурбонлар берилмаслиги учун барча чораларни кўрмоқдалар», деб айтган Чимкентда яшовчилардан бири Валентин Марков.\n«Одамлар хавотирга тушган», деди у. «Улар ўз хавфсизликларидан, ташлаб кетган уйлари ва хонадонларидан ташвишдалар. Айримлар Арисни ўз автомобиллари ёки йўл-йўлакай машиналарда тарк этмоқдалар. Ҳамма яхши ният қилмоқда, улар хавф чекиниши ва ўз уйларига қайтишдан умидвор.»\nФавқулодда вазиятлар қўмитаси интернетда эвакуация қилинган фуқаролар рўйхатини эълон қилган. Расмийлар, шунингдек, ҳудуд аҳолиси учун 24 соат узлуксиз ишлайдиган қайноқ линияни ишга туширганлар.\nИчки ишлар вазирлиги (ИИВ) Арисда ёш болаларнинг бедарак йўқолиши билан боғлиқ ҳодисани тергов қилаётганини айтди.\nАйни вақтда Ички ишлар ва Адлия вазирликлари хавфсизлик хизматларининг мингга яқин ходими Арисдаги тартибни сақлашга жалб этилган.\nAFPнинг ички ишлар вазири Ерлан Тургумбаевга асосланиб хабар беришича, Арисда талончилик билан шуғулланишда айбланиб, 3 киши қўлга олинган.\nСовет иттифоқидан қолган мерос\nҚурол-аслаҳа омбори Совет Иттифоқи давридан қолган Марказий Осиёдаги уран чиқиндихоналари ва Қозоғистоннинг Семипалатинск шаҳридаги эски ядро полигони яқинида саратон билан касалланишнинг юқори даражасини келтириб чиқарган хавфли «мерос»нинг бир қисми ҳисобланади..\n2008 йилда Қозоғистон ҳукумати Совет давридан қолган барча кераксиз ўқ-дориларни йўқотиш, утилизация қилиш ва кўмишга буйруқ берган, аммо бу жараён якунланмай қолган эди, деб ёзади zakon.kz сайти.\nАрисдаги омбор ҳам Совет давридан қолган шундай мерослардан биридир.\nМарказий Осиёда ўқ-дори омборларининг портлаши тез-тез юз бериб туради.\nДушанба кунги ҳодиса Арис яқинидаги омборда юз берган портлашларнинг тўртинчиси бўлди. 2009 йилда содир бўлган шу каби портлаш туфайли 3 қозоқ фуқароси ҳалок бўлган, деб хабар беради AFP.\nТокаевнинг қайд этишича, омборда юз берган портлашлар муносабати билан Жиноят кодексининг 462-моддаси – «қурол-яроғ, хавфли моддалар ва объектлардан фойдаланиш қоидаларини бузиш» бўйича жиноий иш қўзғатилган.\nБу каби ўқ-дори омборлари ва ҳарбий объектлар ўтмишда ҳам террорчилар нишони бўлган ва айрим ҳолларда махсус хавфсизлик чораларини тақозо этган.\n2016 йилда террорчилар қуролларни ўғирлаш мақсадида Ақтўбедаги ҳарбий базага ҳужум қилганди.\nҚозоғистон ҳарбийлари жорий йилнинг апрель ойида ҳарбий объектларни қўриқлашни кучайтириш мақсадида «Алтын жебе» (Олтин ёй) аксилтеррор машқларини ўтказган эдилар.\nОдамлар ўзларини эвакуация қилдилар, болалар ва қариялар Чимкентгача пиёда боришган\nКремлнинг қўпорувчилик ҳаракатига ўхшайди\nМен эса Муродман\nҚозоқ шаҳарчасидаги ҳарбий қисм омборхонасидаги портлаш туфайли аҳоли тезкор эвакуация қилинди\nМудофаа харажатларига оид режа доирасида Қозоғистон армиясининг қуролланиши модернизация қилинади\nМудофаа вазири Нурлан Ермекбаев Қозоғистон президенти билан учрашиб, мудофаа харажатларини оптималлаштириш масаласини муҳокама қилди.\nАҚШ Марказий қўмондонлиги ўқ-дори омборидаги портлаш муносабати билан Қозоғистонга ҳамдардлик билдирди\nРоссиядаги туб халқлар фаоллари ўз тақдирини ўзи белгилаш ҳуқуқига оид масалани кўтариб чиқмоқда\nУкраинада этник гуруҳнинг ўз тақдирини ўзи белгилаш ҳуқуқини тарғиб қилиш учун куч ишлатаётган Россия беихтиёр ўз ҳудудида худди шундай ҳаракатларнинг юзага келишига сабабчи бўлди.\nАсосий эътибор Украинага қаратилиши ортидан Россия қўлловидаги суриялик жангарилар қийин аҳволда қолишди\nУкраина уруши фонида молиялаштириш ва қўллаб-қувватлаш сустлашиб боргани сайин Сурияда Россия қўлловидаги кўнгилли жангарилар тарқаб кетишган, айримлари Эронга алоқадор гуруҳларга қўшилган.


Сана: 21 Октябрь 2017 Курилди: 258 Изоҳ: 0\nШу муносабат билан Шахмат бўйича республика ихтисослаштирилган болалар-ўсмирлар спорт мактабида бўлиб ўтган тадбирда Ўзбекистон Республикаси Жисмоний тарбия ва спорт давлат қўмитаси раиси Р.Қурбонов ва бошқалар мамлакатимизда спортни, жумладан, болалар спортини ривожлантириш, ўсиб келаётган ёш авлодни ҳар томонлама соғлом ва баркамол инсонлар қилиб тарбиялаш, уларнинг иқтидор ва салоҳиятини юзага чиқариш, жаҳон майдонларида Ватанимиз шарафини муносиб ҳимоя қилишга қодир истеъдодли спортчиларни тайёрлаш ва уларни ҳар томонлама қўллаб-қувватлашга доимий эътибор қаратилаётганини алоҳида таъкидлади.\n– Жавоҳир жуда тиришқоқ ва меҳнаткаш шахматчи, – дейди унинг мураббийи, халқаро гроссмейстер Марат Жумаев. – У билан деярли ҳар куни беш-олти соатдан машғулот ўтказамиз. Жавоҳирнинг бугунги кунда эришаётган натижалари келажакда янада катта ютуқларни қўлга киритишига ишонч бағишлайди.\n– Президентимизнинг биз ёшларга кўрсатаётган улкан эътибор ва ғамхўрлигидан миннатдормиз, – дейди Жавоҳир Синдоров. – Халқаро майдонда эришаётган ғалабаларимиз мамлакатимизда ёшлар учун яратилаётган кенг имкониятлар, ёшларни ҳар томонлама қўллаб-қувватлашга қаратилаётган эътибор туфайлидир. Президентимизнинг совғаси мени янада юксак марралар сари руҳлантиради, келажакда халқаро гроссмейстер талабини бажаришимда яқин кўмакдошим бўлади.\nКалит сўзлар: қўллаб қувватлашга, қўллаб, қўлга киритди, қўлга, қувватлашга, қизлар ўртасида ўтказилган, қизлар ўртасида, қизлар, янада, юқори, юксак, эътибор, эришган, эришаётган, шаҳрида, шахматчимиз жавоҳир, шахматчимиз, шахмат устаси, шахмат бўйича, шахмат


Корхона ички бозорда реализация қилиш ва экспорт қилиш учун фармацевтика маҳсулотларини ишлаб чиқаради. Бунда экспорт қилиш учун айрим хорижий давлатларнинг мажбурий шартлари маҳсулотни ушбу давлатларнинг Соғлиқни сақлаш вазирлигида рўйхатдан ўтказиш ҳисобланади. Бунинг учун корхона хорижий давлатлар Соғлиқни сақлаш вазирлиги билан шартнома тузади ва тўловни хорижий валютада амалга оширади. Рўйхатдан ўтказувчи орган - норезидент томонидан ижобий қарор қабул қилингандан кейин корхонага муайян муддатга ҳар бир дори воситасига гувоҳнома берилади.\nКорхона солиқ агенти сифатида дори воситаларини хорижий давлатнинг Соғлиқни сақлаш вазирлигида рўйхатдан ўтказиш бўйича хизматларни кўрсатишда ҚҚС тўлаши лозимми?\nСКнинг 241-моддаси 5-қисмига мувофиқ ушбу хизматлар дори воситаларини реализация қилишга нисбатан ёрдамчи хизматлар ҳисобланадими?\n– Реализация қилиш жойи Ўзбекистон Республикаси бўлган хизматларни реализация қилиш бўйича айланма ҚҚС солинадиган объект ҳисобланади (СК 238-м. 1-қ. 1-б.).\nСизнинг тайёр маҳсулотингизни (дори воситаларини) хорижий давлатнинг Соғлиқни сақлаш вазирлигида рўйхатдан ўтказишда ҚҚС солиш мақсадларида Ўзбекистон ушбу хизматларни кўрсатиш жойи ҳисобланмайди (СК 241-м.). ҚҚС тўлаш бўйича мажбурият юзага келмайди.\nСК 341-моддаси 5-қисмида асосий хизматларни реализация қилишга нисбатан ёрдамчи хусусиятга эга хизматлар ҳақида сўз боради. Сизнинг ҳолатга бу тааллуқли бўлмайди, сабаби корхона хизматларни эмас, балки товарларни реализация қилган.


Қирғизистонда ўзбекча тест йўқотилишидан кимга фойдаю кимга зиён?\nЎшдаги ўзбек мактабларидан бири.\nЎтган ҳафта янгиликларни ўқиб ўтирарканман, Қирғизистондаги умуммиллий тест синовларидан ўзбек тилининг олиб ташланишини ижобий қадам ўлароқ ёритилганига гувоҳ бўлдим. Аммо бу хабарлар мени хурсанд қилгани йўқ. Мен каби Қирғизистонда туғилиб-ўсган, сувини ичиб, тузини тотган ўзбек қардошимни ўрнига ўзимни қўйиб кўрдим. Оғир бўларкан...\nЎзбек тилини умуммиллий тест синовидан олиб ташлашдан мақсад нима эканини қанча ўйлансам ҳам тушунолмаяпман. “Бунинг фойдасидан кўра зиёни кўпроқмикин” деган ҳадик ҳам йўқ эмас менда.\nБу нима - маблағ тежашми? Ахир тест синовларини ўтказаётган ташкилот давлатнинг эмас, бошқа манбаларнинг моддий ёрдами билан фаолият юритадиди-ку. Пул кетса, ўша ташкилотнинг чўнтагига зиён, давлатникига эмас. Бундан давлат бюджетига иссиқ ҳам эмас, совуқ ҳам... Ортиқча пул кетган тақдирда ҳам, у қанча бўлиши мумкин? Қирғиз-ўзбек дўстлиги билан ўша пулни тарозига қўйсак, бу арзимаган чақа бўлиб қолади-ку.\nЁки бу ишдан мақсад қирғиз тилини ривожлантиришми? Агар бу қадам ортида шундай мақсад турган бўлса, унда ташаббускорлар “фойда келтирамиз” деб, зиён томон йўл очишмаяптимикин? Чунки бу билан ўзбек қардошлар учун ўз она тили билан боғлиқ чеклов киргизиб, уларга ноқулайлик яратамиз ва бу йўл билан қирғиз тилини ўрганишга ҳавас уйғотолмаймиз.\nХўп, буни қирғиз тилини ўрганишга эҳтиёж яратиш ҳаракати ҳам дейлик. Лекин бу иш амалга ошадими? Чунки бу ишдан кейин улар ўйланмасданоқ тест топшириш учун рус тилини танлашади. Агар чиндан ҳам қирғиз тилини ўрганишга эҳтиёж яратиш истагида бўлсак, унда тест синовларидан рус тилини ҳам олиб ташлаш лозим эди.\nТаълим вазирлиги тест синовларини “ўзбек тилида топширишни истаган ўқувчилар сони жуда оз бўлгани учун” шу қарорга келганини таъкидлабди. Аммо бу ўзбекча тест топширишни истаганлар умуман йўқ дегани эмас-ку? Агар бир киши тестни ўзбекча топширишни истаган тақдирда ҳам унинг ҳуқуқи ҳимояланиши лозим, менимча. Минг кишиники каби бир кишининг ҳам ҳуқуқи бор ахир.\nМени ўйлантирган жиҳати шуки, мен бунинг ортида бирдамликка, дўстликка эмас, бўлинишга олиб борадиган қоронғу йўлни кўряпман. Айро йўлни кўряпман. Одатда, битта нотўғри қадам ортидан иккинчиси ҳам ташланиши сир эмас. Бошида билинмагани билан мактабни эндигина тамомлаб, не-не орзу-умидлар билан келажакка қадам қўймоқчи бўлган қирғизистонлик ўзбекнинг фикр-хаёли худди ўша “айро йўл”га тушиб қолиши мумкин.\nКўп миллатли Қирғизистон учун бирдамлик, дўстлик ҳаво ва сувдай зарур. Миллатлараро бирдамликни ривожлантиришнинг минглаган йўли бор. Бизнинг динимиз, тилимиз бир (туркий тилда гапирамиз), ошиёнимиз бир (Қирғизистон), мақсадимиз бир (тинчлик ва тотувлик). Санаб чиқадиган бўлсам, бир хил бўлган жиҳатимиз мингга етади.\nНурайим Исмайил қизи.\nШу ўринда сизга ўзим гувоҳ бўлган бағрикенгликнинг ажойиб намунаси ҳақида айтиб бергим келди. Сингапурда одам кўп йиғиладиган жойларга, транспорт, кўчаларга эълонлар тўрт тилда – инглиз, хитой, малай ва ҳинд тилларида ёзилади. Маҳаллий халқ асосан хитойлар ва малайлар. Инглиз тили ҳалқаро тил бўлиб ҳисобланади. Мени лол қолдиргани эълонларнинг ҳинд тилида ҳам ёзилишидир. Сингапурда ерли ҳиндлар деярли йўқ. Аммо иш излаб келган ҳиндистонлик муҳожирлар ва улар аҳолининг бор-йўғи 3 фоизини ташкил этади. Қаранг, пул топиш учун борган ҳиндларни иззат қилиб, инсоннинг тақдирини ҳал қиладиган давлат имтиҳони у ёқда турсин, оддий эълонларни ҳам уларнинг она тилида ёзиб беришяпти. Мана шуни бирдамликни мустаҳкамлаш ҳаракати деса бўлади. Қирғизистонимизда эса ўзбеклар аҳолининг 15 фоизини ташкил қилади-ку.\nСўз сўнгида айтмоқчи бўлганим – (тест бўйича) қарор қабул қилиниб қолди, энди ҳеч бўлмаганда қирғиз тилида тест топширган ўзбеклар учун олий ўқув юртларига киришда имтиёзлар яратилиб берилса, яхши бўларди.\nШу кунда Абу-Даби шаҳрида муваққат истиқоматда бўлган қирғиз миллатига мансуб Нурайим Исмайил қизи ёзган мазкур блог Санжарбек Эралиев томонидан ўзбекчага ўгирилди.


Навоийда олтин қазиб олаётганда тупроқ босиб қолганларнинг мурдаси 30 метр чуқурликдан олиб чиқилгани маълум бўлди\n16:45 / 06.01.2022\nКонимех тумани таркибида олтин бўлган рудани ноқонуний қазиб олиш жараёнида ҳалок бўлган 5 нафар шофирконлик фуқаронинг мурдаси 10 кун тупроқ остида қолиб кетгани маълум бўлди. Уларнинг мурдаси 30 метр чуқурликдан топилган.\nНавоий вилояти прокуратурасининг баёнотига кўра, ҳодиса 2021 йилнинг 23 декабр куни соат 23:30 ларда содир бўлган. Шофиркон туманида яшовчи А.Т., У.А., О.Ё., Ш.И., Т.М., З.О., Ф.Р., Ф.Р. ва Ғиждувон туманида яшовчи Ж.Н. тилла қумини қазиб олиш мақсадида Конимех туманининг Караката овулида жойлашган “Лолазор” ташландиқ конига боришган. Тахминан 25-30 метр чуқурликдаги кондан қум қазиб олишаётган вақтида А.Т., У.А., Ж.Н., Ф.Р ва Ф.Р.ни қум босиб қолиб, воқеа жойида вафот этишган.\n“Шу куннинг ўзида махсус техника воситалари ва қўл кучи ёрдамида мурдаларни тупроқ остидан олиб чиқиш ишлари бошлаб юборилган. Жорий йилнинг 3 январ куни 30 метр чуқурликдан уларнинг мурдалари топилган. Ҳолат юзасидан Конимех туман прокуратураси томонидан терговга қадар текширув ҳаракатлари олиб борилмоқда”, — дейилади прокуратура баёнотида.\nФВВнинг хабар беришича, тупроқ остида қолганларни излаб топиш учун 5 та техника ва 63 нафар ходим жалб қилинган. Фуқароларнинг жасади суд-тиббий экспертизадан ўтказиш учун Зарафшон шаҳар тиббиёт бирлашмасига юборилган.\nНавоийдаги сирли қотиллик тарихи: Таниб бўлмас мурдадан уюшган гуруҳнинг фош этилишигача


Қаторасига учинчи кун: Ҳиндистонда жаҳон Covid-рекорди тинмай янгиланмоқда — Sof.uz\nҚаторасига учинчи кун: Ҳиндистонда жаҳон Covid-рекорди тинмай янгиланмоқда\n24.04 15:15 295 Жаҳон\nҲиндистонда, учинчи кундирки, коронавирусга чалинганлар сони бўйича глобал антирекорд қайд этилмоқда: бир сутканинг ўзида 346 786 киши касалликни юқтириб олган, 2,6 мингдан зиёд бемор вафот этган. Бу ҳақда «РИА Новости» ушбу мамлакат ССВга асосланиб хабар берди.\nЭслатиб ўтамиз, Ҳиндистонда 22 апрель куни — 314 835 нафар, 23 апрелда — 332 730 нафар Covid-беморлар аниқланганди.\nЭнг оғир вазият Махараштра штатида кузатиляпти: сутка давомида қарийб 67 минг киши коронавирус билан касалланган. Ушбу штатда вирусдан даволанаётганлар сони 693 минг нафардан ошади.\nПандемия авжига чиққан ҳудудлар қаторида, шунингдек, Уттар Прадеш (бир суткада 36 605 нафар бемор қайд этилган), Керала (28 447), Карнатака (26 962) штатлари ва Деҳли шаҳри (24 331) бор.\nШу пайтгача Ҳиндистонда 138 миллиондан зиёд инсон коронавирусга қарши эмланган.\nҲиндистон COVID-19 қайд этилиши бўйича жаҳонда АҚШ (32,7 млн.)дан кейин иккинчи ўринда турибди — жами 16,6 млн. киши касалланган, вафот этганлар — 189 549 нафар, 2,5 млн.дан зиёд беморлар даволаняпти.\nШу пайтгача жаҳонда коронавирус билан касалланиш ҳолатлари 1 миллиондан ошган мамлакатлар сони 25 тага етган.


#Муаттар_сийрат АБДУЛЛОҲ ИБН ЖАҲШ САРИЯСИ - Mehrob.uz\nҚУРЪОННИНГ УЧДАН БИРИГА ТЕНГ СУРА\nМақолалар access_time5-август 2017, 12:28\nРивоят қилинишича, Расулуллоҳ соллаллоҳу алайҳи васаллам кунларнинг…\nМақолалар access_time11-ноябрь 2018, 23:34\nҲар бир қарздор тезроқ қарзини узиш пайида бўлиши керак. Қарзини узмай туриб…\n#Муаттар_сийрат АБДУЛЛОҲ ИБН ЖАҲШ САРИЯСИ\naccess_time22-апрел, 13:41 visibility84\nРажаб ойида Расулуллоҳ соллаллоҳу алайҳи васаллам Абдуллоҳ ибн Жаҳшни муҳожирлардан саккиз киши (ёки ўн икки киши) ҳамроҳлигида сафарга жўнатиб, кетиш олдидан қўлига бир мактуб тутқаздилар ва икки кундан сўнг очиб ўқишни буюрдилар. Абдуллоҳ ҳайрон бўлди. Чунки ҳамроҳлари орасида бирорта ҳам у ёқтирмайдиган одам йўқ эди. Икки кун ўтгач, хатни очиб ўқиди: “Наҳла (Макка билан Тоиф орасидаги қишлоқ) қишлоғида тўхта ва Қурайшнинг келишини кутиб тур! Қурайшликлар ҳақида бизни хабардор қил!”\nАбдуллоҳ ибн Жаҳш ҳамроҳларининг ҳеч биридан шубҳаланмагани боис мактубни ҳаммага ўқиб эшиттирди. Сўнг ҳаммалари биргаликда йўлларида давом этаверишди. Фақат улардан Саъд ибн Абу Ваққос ва Атаба ибн Ғазвон ҳамроҳларидан ажралди. Чунки уларнинг моллари адашиб қолганида қурайшликлар тутиб ўзларининг молларига қўшиб олишган эди. Шу боис улар ўз молларини излаб кетишди. Қолганлар эса Наҳлага етиб келиб, Қурайшни кута бошлади. Кўп ўтмай Қурайшнинг Амр ибн Ҳазрамий бошчилигидаги тижорат карвони ёнларидан ўтди. Абдуллоҳ ҳамроҳлари билан Қурайш илгари кўрсатган азобу уқубатларни, молу ҳолларини тортиб олганини бирма-бир алам билан эслади. Аламзадалар қасос фурсати етиб келгани ва уни қандай амалга ошириш чоралари ҳақида ўзаро маслаҳатлаша бошлашди. Ўша вақт Ражаб ойининг охирлари эди (бу ойда араб одатларига кўра қон тўкиш мумкин эмас). Шунинг учун улардан баъзилари:\n— Агар уларни қўлдан чиқариб юборсак, Каъбага бориб, ўзларини ҳимоя қилиш имконига эга бўлишади. Агар уларни ўлдирсак, ҳаром қилинган ойларда қонларини тўккан бўламиз, дейишди. Улар қарорларини амалга оширишга иккиланиб туришди-да, сўнг карвонни кузатиб келаётганларга қарата камондан ўқ уза бошлашди. Натижада Амр ибн Ҳазрамий яраланди, мусулмонлар эса Қурайшдан икки кишини асир олиб, карвондаги мол-ҳолларни қўлга киритишди. Асирга тушганлардан бири Усмон ибн Абдуллоҳ ибн Муғийра, иккинчиси Ҳакам ибн Кийсон эди.\nТўқнашув тугагач, Абдуллоҳ ибн Жаҳш ҳамроҳларига:\n— Ўлжаларнинг бешдан бирини Расулуллоҳ соллаллоҳу алайҳи васалламга ажратамиз, деди. Ушбу тақсимот мусулмонлар қўлга киритган ўлжалардан бешдан бири Набий соллаллоҳу алайҳи васалламга ажратилиши илк бор, ҳали фарз бўлишидан илгари Абдуллоҳ ибн Жаҳш томонидан амалга оширилган эди.\nБу карвондаги ўлжалар мусулмонлар қўлга киритган дастлабки ўлжа, унинг бешдан бир қисми (хумс) Пайғамбар соллаллоҳу алайҳи васалламга ажратилиши эса Исломда илк бор амалга оширилган аҳкомлардан бири эди.\nАбдуллоҳ ибн Жаҳш ўлжа ва асирларни олиб, Мадинага келгач, тўғри Расулуллоҳ соллаллоҳу алайҳи васаллам ҳузурларига борди. У зот уларни кўришлари билан:\n— Ахир мен сизни муҳаррам ойларда жанг қилишдан қайтарган эдим-ку, дея бўлган ишдан норозиликларини билдирдилар ва карвонни икки асир билан бирга тўхтатдилар. Ўлжалардан эса бирор нарса олмадилар. Абдуллоҳ ва унинг ҳамроҳлари нима қилишни билмай қолишди. Буни кўриб турган мусулмонларнинг аччиғлари чиқди. Яҳудийлар ғавғо кўтариб, ҳамма ёққа Муҳаммад ва унинг сафдошлари муҳаррам ойда қон тўкишди, босқинчилик қилишди, одамларни асир олишди, деб жар сола бошлашди. Маккадаги мусулмонлар Мадинадаги муҳожир биродарлари ёнини олиб яҳудийларга: “Қурайш карвони билан боғлиқ воқеа муҳаррам ойлардан бири бўлмиш Ражабда эмас, балки Жумадус соний ойида юз берган”, дейишган (дарҳақиқат, мазкур воқеа бошқа бир ривоятда Жумадус соний ойининг сўнгги куни, Ражаб ойининг биринчи тунида содир бўлган эди, дейилган). Бироқ яҳудийлар мусулмонларни айблашдан тўхташмади.\nБу ҳақда Аллоҳ таоло: «Сиздан “Шаҳри Ҳаром”да жанг қилиш (ҳукми) ҳақида сўрамоқдалар. Айтинг: “Унда жанг қилиш катта гуноҳдир. (Лекин одамларни) Аллоҳ йўлидан қайтариш, Унга куфр келтириш ва (ҳожиларни) Масжиди Ҳаромдан тўсиш ҳамда аҳолисини қувиб чиқариш Аллоҳ наздида (улардан ҳам) каттароқ гуноҳдир. Фитна эса қотилликдан ҳам каттароқ (гуноҳ)дир. Улар имкон топсалар, то динингиздан қайтармагунларича сизлар билан жанг қилаверадилар. Сизлардан кимда-ким ўз дини (Ислом)дан қайтиб, кофир ҳолида ўлса, ундай кимсаларнинг қилган амаллари (тоат ибодатлари) дунёю охиратда беҳуда кетар. Улар дўзах аҳлидирлар ва унда мангу қолурлар”» (Бақара сураси, 217-оят), деб хабар берган эди. Ушбу ояти карима орқали Аллоҳ яҳудийларнинг мусулмонларга нисбатан айбловларини пучга чиқарди.\nРасулуллоҳ соллаллоҳу алайҳи васаллам ушбу ояти карима ҳукмига биноан карвонни ва икки асирни ушлаб турдилар. Қурайш икки асирнинг фидясини тўлаб, озод этиш учун Набий соллаллоҳу алайҳи васалламга мурожаат қилишган эди, у зот:\n— Икки биродаримиз, яъни Саъд ибн Абу Вақкос ва Атаба ибн Ғазвон эсон-омон етиб келмагунича уларни озод қилмаймиз. Чунки уларни йўлда ушлаб олиб, ўлдириб юборишингиздан хавотирдамиз. Агар шундай қилсангиз, биз ҳам ўз навбатида икки асирингизни қатл этишга мажбур бўламиз, — дедилар. Бироз ўтмай, иккови соғ-саломат етиб келди. Расулуллоҳ соллаллоҳу алайҳи ва саллам Қурайшнинг икки асирини фидя эвазига қўйиб юбордилар. Аммо асирлардан Ҳакам ибн Кийсон Исломга кирди ва Мадинада қолди. “Мауна” қудуғи номини олган жангда қатл этилгунича Пайғамбар соллаллоҳу алайҳи васаллам билан бирга бўлди. Усмон ибн Абдуллоҳ ибн Муғийра эса Маккага қайтиб кетиб, умрининг охиригача ота-боболарининг ботил динидан қайтмай яшаб ўтди.\nЮқоридаги воқеалар орасида Аллоҳ Набий соллаллоҳу алайҳи васалламга Каъба томонга юзланиб ибодат қилишни - намоз ўқишни буюрди. Бу ҳижратнинг иккинчи йили Шаъбон ойи ўрталарида рўй берди. Унгача Расулуллоҳ соллаллоҳу алайҳи васаллам ўн олти, бошқа бир ривоятга кўра ўн саккиз ойдан бери Қуддуси шариф томонга қараб намоз ўқир ва ич-ичларидан қибланинг Каъба бўлишини истаб, Аллоҳга ёлворар эдилар. Яҳудийлар қибланинг ўзгарганини дастак қилиб олиб, Исломга тош отиш ва уни таъқиб этишни кучайтириб юборишди. Нафақат Ғарбу Шарқ, балки бутун олам Аллоҳнинг мулки эканини улар англашмас эди.\nХудди шу йили ва шу ойда Аллоҳ Ислом умматларига Рамазон ойида рўза тутишни фарз қилди. Бунгача Пайғамбар соллаллоҳу алайҳи васаллам ҳар ой бошида уч кундан рўза тутардилар. Мадинага келгач, яҳудийларнинг Ашуро кунида рўза тутаётганларини кўргач, у куни ҳам рўза тутган ва мусулмонларга ҳам ўша куни рўза тутишни буюрган эдилар. Мусулмонларга Рамазон рўзаси фарз қилингандан сўнг Ашуро куни рўза тутиш тутмаслик ҳақида оғиз очмадилар. У зот рўза тутиш замирида фақиру муҳтожларга моддий ёрдам ва раҳм-шафқат кўрсатиш каби инсонпарварлик ғоялари ётганидан келиб чиқиб, ҳайит куни ёки ундан олдин камбағалларга садақаи фитр беришни амр этдилар. Унга оид масалалар фиқҳ китобларида муфассал ёритилган.\nРамазон ойи тугагач, Расулуллоҳ соллаллоҳу алайҳи васаллам мусулмонларни сафга тизиб, Каъбага юзланган ҳолда илк бор ҳайит намозини ўқиб бердилар. Намозда олдиларидан ҳеч ким ўтиб кетмаслиги учун саждагоҳнинг тепа тарафига учига ўткир найза кийдирилган асо ташлаб қўйилди.\nАллоҳ садақаи фитрни вожиб қилганидан сўнг бадавлат мусулмонларга молу дунёларидан маълум миқдорини мискин-камбағаллар учун ажратишлари фарз эканини билдирди. Бу илоҳий буйруқ закот ҳақидаги каримада ўз ифодасини топган: “Албатта, садақаларни фақат фақирлар, мискинлар, унда (садақа ишида) ишловчилар, диллари ошна қилинувчи (кофир)лар, (пул тўлаб озод этилувчи) Қуллар, қарздорларга ва Аллоҳ йўлида ҳамда йўловчига (мусофирга бериш) Аллоҳ (томони)дан фарз (қилинди). Аллоҳ илмли ва ҳикматли Зотдир” (Тавба сураси, 60-оят).\nЭнди азиз ўқувчилар диққатига юқоридаги оятларда акс этган шариат кўрсатмалари мағзини чақишни ҳавола қилган ҳолда Ислом тарихида кўпгина ғалабалар эшигини очган Бадр ғазоти ҳақида сўз юритамиз.\n"Ислом тарихидан олтин саҳифалар" китобидан.\n#Муаттар_сийрат БАДР ҒАЗОТИ\nРасулуллоҳ солаллоҳу алайҳи ва салламнинг оилалари


Олий лига: “Машъал” ўз майдонида “Навбаҳор”ни таслим этди\n7 сентябрь,2017, 19:53 248\nБир неча дақиқа олдин Ўзбекистон чемпионати 20-тур кун доирасидан ўрин олган сўнгги беллашув якунланди. Муборакда ўтказилган баҳсда “Машъал” “Навбаҳор”дан устун келди.\nМезбонларнинг биринчи голига тезкор жавоб қайтарган наманганликлар, иккинчи бўлимда ўз дарвозаларидан яна тўп олиб қичишди. Бу гал Илҳом Мўминжонов шогирдларининг бу голга жавоб бришга кучлари етмади. Натижада майдон эгалари 2:1 ҳисобида зафар қучиб, турнир жадвалида “Навбаҳор”дан ўтиб кетишди.\n18:00. “Машъал” – “Навбаҳор” 2:1\nИлҳом Мўминжонов “Олмалиқ”дан учралган мағлубиятга қандай изоҳ берди? 91 20.11.2017\nРўзиқул Бердиев: "Навбаҳор"нинг 2 футболчисига бўлган қизиқишимиз тўғрисидаги хабар асоссиз 1016 19.11.2017\nЁшлар лигаси: 29-тур. "Пахтакор", "Бунёдкор" зафар қучди ва бошқа натижалар 288 18.11.2017\nТеглар: Олий лига Машъал Навбаҳор\nВидео. Қаршида байрам ёхуд "Насаф" - "Пахтакор" учрашувининг сиз кўрмаган вазиятлари 1928\n"Насаф" мухлисларини хақоратлаган Лобанов моддий жаримага тортилди 1613\nАна холос! Чемпионликка эришган “Локомотив” мураббийлари матбуот анжуманига биргаликда киришди 1125\nГвардиола "Манчестер Сити" мухлислари учун нохуш хабар айтди 960\nЭнди Ўзбекистонда ҳам Суперлига ва ПРО-лига ташкил этилади 887\nЖоржина Родригес туғруқдан сўнг Роналдунинг фитнесс-клубига борди 688\nМоуринью "Челси"нинг яна бир футболчисини МЮга олиб келмоқчи 649


Саудия Арабстаны быйылғы жылы да Ҳаж сапары ушын сырт елли зияратшыларды қабыл етпеўин жǝриялады. Ҳүкимет коронавирус тарқалыўы қǝўипи себепли тек короллықта турақлы жасаўшы кѳби менен 60 мың адамға бир нешше шǝртлер тийкарында ҳаж ибадатын ǝмелге асырыўды режелестирди.\nАлдын айтып ѳткенимиздей, Ѳзбекстан мусылманлары басқармасы мǝмлекетимиздиң Жидда қаласында жайласқан Бас консулханасындағы “Ҳаж” ҳǝм “Умра” мǝселелери бойынша Атташеси менен турақлы байланыс етип, мүбǝрек сапарлар менен байланыслы ҳǝр бир процесин дыққат пенен гүзетип бармақта. Соған кѳре, 13-июнь күни Саудия Арабстаны Ден саўлықты сақлаў, Ишки ислер, Ҳаж ҳǝм Умра зияраты министрликлери тǝрепинен ҒХҚ қатнасыўында баспасѳз конфренциясы ѳткерилип, онда “Ҳаж - 2021” мǝўсим шǝртлери ҳǝм зыяратты шѳлкемлестириў мǝселелери ҳаққында мағлыўмат берилген.\nАтап айтқанда, жǝҳǝнде байқалып атырған қурамалы эпидемиологиялық жағдай ҳǝм де зияратшылардың саўлығын қорғаўды тǝмийинлеў мақсетинде, ҳүкимет сырт ел пуқаралары ушын ҳаж зыяратын шеклеў ҳǝм жергиликли халық, мǝмлекетте турақлы жасаўшылар ушын ҳаж илажларын ѳткериў ҳаққында қарар қабыл еткен. Бул қарар кѳплеген мусылман мǝмлекетлер ҳǝм абырайлы халық аралық шѳлкемлер тǝрепинен қоллап-қуўатланған.\nСоның менен бирге, ҳажылардың қǝўипсизлигин тǝмийинлеў ушын жǝмийетлик саламатлығы критеряларына жуўап беретуғын ҳаж модели ислеп шығылған. Атап айтқанда, ҳаж зыяратына баратуғынлар саны 60 мың етип белгиленди. Ҳаж зыяратына барыўды қǝлегенлер 18 жастан 65 жасқа шекем болыўы, созылмалы кеселликлерден еркин болыўы ҳǝм “COVID-19”ға қарсы емленген болыўы зǝрүр.\nАтап ѳтиў керек, шет мǝмлекетлерден қыңыр жоллар, жасама ҳүжжетлер ямаса түрли алдаў жоллары менен ҳаж ǝмелин ѳтеўге урыныў мǝмлекетке кириўге тыйым қойылыўы есесинде нызамлы жуўапкерликке де себеп болады. Карантин қағыйдаларын бузғанлар 200 мың риёл (53,2 мың АҚШ доллары) муғдарында жǝрийма ямаса еки жылдан артық болмаған мүддетке азатлықтан маҳрум қылыў менен жазаланады.\nСаудия Арабстаны Патшаҳлығы тǝрепинен айтылғанларды инабатқа алып, усы 2021-жылда дүнья мǝмлекетлери қатары Ѳзбекстанда да ҳаж сапарлары шѳлкемлестирилмеўи ҳаққында хабар беремиз.\nӘйне ўақытларда Ѳзбекстан мусылманлары басқармасы Саудия Арабстанының “Умра” илажларын баслаў жүзесинен ис-ҳǝрекетлерин үйренбекте. Короллықтың бул сапарды баслаў бойынша жуўмақлаўшы қарары дағазаланғанынан кейин Ѳзбекстан мусылманлары басқармасы Умра зияраты сапарын тезлик пенен шѳлкемлестириў илажларын ǝмелге асырады. Бул ҳаққында рǝсмий баспаларымызда хабар беремиз.\nАллаҳ тааладан ықлас пенен сораймыз, коронавирус кеселлиги пүткил инсаният басынан тезирек кетсин ҳǝм келеси жылда ҳаж ибадатларына барыўды бǝршемизге несийп етсин.